cyanic-selkie/wikianc huggingface dataset:
ಆಂಧ್ರ ಪ್ರದೇಶ
ಸಾಂಸ್ಕೃತಿಕ ಸಂಸ್ಥೆಗಳು
ಆಂಧ್ರ ಪ್ರದೇಶವು ಹಲವು ವಸ್ತುಸಂಗ್ರಹಾಲಯಗಳನ್ನು ಹೊಂದಿದೆ. ಅವುಗಳೆಂದರೆ, ಗುಂಟೂರು ನಗರದ ಬಳಿ ಇರುವ ಅಮರಾವತಿಯಲ್ಲಿನ ಪುರಾತತ್ವ ವಸ್ತುಸಂಗ್ರಹಾಲಯ, ಇದು ಸುತ್ತಮುತ್ತಲ ಪ್ರಾಚೀನ ಸ್ಥಳಗಳ ಅವಶೇಷಗಳನ್ನು ಹೊಂದಿದೆ; ಹೈದರಾಬಾದ್‌ನಲ್ಲಿರುವ ಸಾಲಾರ್‌ ಜಂಗ್‌ ವಸ್ತುಸಂಗ್ರಹಾಲಯ, ಇದು ಶಿಲ್ಪಗಳು, ವರ್ಣಚಿತ್ರಗಳು ಮತ್ತು ಧಾರ್ಮಿಕ ಕರಕುಶಲ ವಸ್ತುಗಳೂ ಸೇರಿದಂತೆ ವೈವಿಧ್ಯಮಯ ಸಂಗ್ರಹವನ್ನು ಹೊಂದಿದೆ; ವಿಶಾಖಪಟ್ಟಣಂನಲ್ಲಿರುವ ವಿಶಾಖ ವಸ್ತುಸಂಗ್ರಹಾಲಯ, ಇದು ನವೀಕರಣಗೊಂಡ ಡಚ್‌‌ ಬಂಗಲೆಯಲ್ಲಿದ್ದು ಮದ್ರಾಸ್‌ ಪ್ರಾಂತ್ಯದಯ ಸ್ವಾತಂತ್ರ್ಯಪೂರ್ವ ಇತಿಹಾಸವನ್ನು ಪ್ರದರ್ಶಿಸುತ್ತದೆ. ವಿಜಯವಾಡದಲ್ಲಿರುವ ವಿಕ್ಟೋರಿಯಾ ಜುಬಿಲಿ ವಸ್ತುಸಂಗ್ರಹಾಲಯವು ಪ್ರಾಚೀನ ಶಿಲ್ಪಗಳು, ವರ್ಣಚಿತ್ರಗಳು, ಮೂರ್ತಿಗಳು, ಶಸ್ತ್ರಾಸ್ತ್ರಗಳು, ಮೊನಚಾದ ಆಯುಧಗಳು ಮತ್ತು ಶಾಸನಗಳನ್ನು ಹೊಂದಿದೆ.
ಆಹಾರ ಪದ್ಧತಿ
thumb|left|ಇತರೆ ಭಾರತೀಯ ಆಹಾರಗಳೊಂದಿಗೆ ಬಡಿಸುವ ಹೈದರಾಬಾದಿ ಬಿರಿಯಾನಿ ಆಂಧ್ರ ಪ್ರದೇಶದ ಆಹಾರ ಅಥವಾ ಅಡಿಗೆ ಪದ್ದತಿಯು ಭಾರತದ ಆಹಾರ ಪದ್ಧತಿಗಳಲ್ಲೇ ಅತ್ಯಂತ ಮಸಾಲೆಪೂರಿತ ಆಹಾರ ಪದ್ಧತಿಯಾಗಿದೆ. ಭೌಗೋಳಿಕ ಪ್ರದೇಶ, ಜಾತಿ, ಸಂಪ್ರದಾಯ ಮುಂತಾದ ಅಂಶಗಳನ್ನು ಆಧರಿಸಿ ಆಂಧ್ರದ ಆಹಾರ ಪದ್ಧತಿಯಲ್ಲಿ ಹಲವು ವೈವಿಧ್ಯಗಳು ರೂಪುಗೊಂಡಿವೆ. ಉಪ್ಪಿನಕಾಯಿಗಳು ಮತ್ತು ತೆಲುಗು ಭಾಷೆಯಲ್ಲಿ ಪಚ್ಚಡಿ  ಎಂದು ಕರೆಯಲ್ಪಡುವ ಚಟ್ನಿಗಳು ವಿಶೇಷವಾಗಿ ಆಂಧ್ರ ಪ್ರದೇಶದ ಜನಪ್ರಿಯ ಖಾದ್ಯಗಳು. ಚಟ್ಟಿ ಮತ್ತು ಉಪ್ಪಿನಕಾಯಿಗಳಲ್ಲಿರುವ ವೈವಿಧ್ಯಗಳು ರಾಜ್ಯಕ್ಕೆ ಅನನ್ಯತೆಯನ್ನು ತಂದುಕೊಟ್ಟಿವೆ.ಟೊಮ್ಯಾಟೊ, ಬದನೆಕಾಯಿ(ನೆಲಗುಳ್ಳ), ದಾಸವಾಳ ಜಾತಿಯ(ಗೊಂಗೂರ) ತರಕಾರಿಗಳೂ ಸೇರಿದಂತೆ ಹೆಚ್ಚೂ ಕಡಿಮೆ ಪ್ರತಿಯೊಂದು ತರಕಾರಿಗಳಿಂದ ಚಟ್ನಿಗಳನ್ನು ತಯಾರಿಸಲಾಗುತ್ತದೆ.ಆವಕಾಯ ಎಂದು ಕರೆಯಲ್ಪಡುವ ಮಾವಿನ ಉಪ್ಪಿನಕಾಯಿಯು, ಬಹುಶಃ ಆಂಧ್ರ ಪ್ರದೇಶದ ಉಪ್ಪಿನಕಾಯಿಗಳಲ್ಲೇ ಅತ್ಯಂತ ಜನಪ್ರಿಯ ಉಪ್ಪಿನಕಾಯಿ ಎನ್ನಬಹುದು. ಅಕ್ಕಿಯು ಇಲ್ಲಿನ ಪ್ರಮುಖ ಆಹಾರವಾಗಿದ್ದು, ವಿವಿಧ ಬಗೆಯಲ್ಲಿ ಇದನ್ನು ಬಳಸಲಾಗುತ್ತದೆ. ಅಕ್ಕಿಯನ್ನು ಬೇಯಿಸಿ ಅನ್ನ ಮಾಡಿಕೊಂಡು ಯಾವುದಾದರೊಂದು ರೀತಿಯ ಮೇಲೋಗರದ ಜೊತೆ ಸೇವಿಸಲಾಗುತ್ತದೆ; ಇಲ್ಲವೇ, ಕಲಸಿದ ಹಿಟ್ಟು ಮಾಡಿಕೊಂಡು ತೆಳುವಾದ ಬಟ್ಟೆಯಂತೆ ಕಾಣುವ ಅಟ್ಟು (ಕಲಸಿದ ಹಿಟ್ಟು ಮತ್ತು ಹೆಸರುಕಾಳಿನ ಮಿಶ್ರಣದಿಂದ ತಯಾರಿಸುವ ಪೆಸರಟ್ಟು ಎಂಬ ತಿಂಡಿ)ಅಥವಾ ದೋಸೆ ಎಂಬ ತಿಂಡಿಯನ್ನು ತಯಾರಿಸಲು ಬಳಸಲಾಗುವುದು. ಮಾಂಸ, ತರಕಾರಿಗಳು, ಸೊಪ್ಪುಗಳೊಂದಿಗೆ ವಿವಿಧ ಸಾಂಬಾರ ಪದಾರ್ಥಗಳನ್ನು (ಮಸಾಲೆ) ಸೇರಿಸಿ ವೈವಿಧ್ಯಮಯ ರುಚಿಕಟ್ಟಾದ ಆಹಾರ ಪದಾರ್ಥಗಳನ್ನು ತಯಾರಿಸಲಾಗುತ್ತದೆ. ೧೪ನೇ ಶತಮಾನದಲ್ಲಿ ತೆಲಂಗಾಣ ಪ್ರದೇಶವನ್ನು ಪ್ರವೇಶಿಸಿದ್ದ ಮುಸ್ಲಿಮರ ಆಹಾರ ಪದ್ಧತಿಯಿಂದ ಹೈದರಾಬಾದಿ ಆಹಾರ ಪದ್ಧತಿಯು ಪ್ರಭಾವಿತಗೊಂಡಿದೆ. ಬಹುತೇಕ ಆಹಾರ ವೈವಿಧ್ಯಗಳು ಮಾಂಸ ಸಂಬಂಧಿಯಾಗಿರುತ್ತವೆ. ವಿಲಕ್ಷಣ ರೀತಿಯ ಮಸಾಲೆ ಪದಾರ್ಥಗಳು ಹಾಗೂ ತುಪ್ಪ ವನ್ನು (ಶೋಧಿಸಿದ ಬೆಣ್ಣೆ) ಧಾರಾಳವಾಗಿ ಬಳಸುವುದರಿಂದ ಈ ಆಹಾರಗಳು ರುಚಿಕರ ಮತ್ತು ಪರಿಮಳಯುಕ್ತವಾಗಿರುತ್ತವೆ. ಕುರಿ, ಕೋಳಿ ಮತ್ತು ಮೀನಿನ ಮಾಂಸಗಳು ಮಾಂಸಾಹಾರಿ ಆಹಾರ ಪದಾರ್ಥಗಳಲ್ಲಿ ಹೇರಳವಾಗಿ ಬಳಕೆಯಾಗುತ್ತವೆ. ಹೈದರಾಬಾದಿ ಆಹಾರಗಳಲ್ಲಿ ಬಿರಿಯಾನಿಯು ಬಹುಶಃ ಅತ್ಯಂತ ವಿಶಿಷ್ಟ ಮತ್ತು ಜನಪ್ರಿಯ ಆಹಾರ ಎಂದು ಹೇಳಬಹುದು.
ನೃತ್ಯ
thumb|right|150px|ಆಂಧ್ರ ಪ್ರದೇಶದ ಸಾಂಪ್ರದಾಯಿಕ ನೃತ್ಯವಾದ ಕೂಚಿಪುಡಿ ಆಂಧ್ರ ಪ್ರದೇಶದಲ್ಲಿ ಚಾಲ್ತಿಯಲ್ಲಿರುನ ನೃತ್ಯ ಪ್ರಕಾರಗಳ ಬಗೆಗೆ ಬರೆದ ಮೊದಲ ವ್ಯಕ್ತಿ ಜಯಪ ಸೇನಾನಿ (ಜಯಪ ನಾಯುಡು). ದೇಸಿ ಮತ್ತು ಮಾರ್ಗಿ ಪ್ರಕಾರದ ನೃತ್ಯಗಳೆರಡೂ ಇವರ 'ನೃತ್ಯ ರತ್ನಾವಳಿ' ಎಂಬ ಸಂಸ್ಕೃತ ಪ್ರಕರಣ ಗ್ರಂಥದಲ್ಲಿ ಸೇರ್ಪಡೆಗೊಂಡಿವೆ. ಇದು ಎಂಟು ಅಧ್ಯಾಯಗಳನ್ನು ಒಳಗೊಂಡಿದೆ. ಪೆರಾನಿ, ಪ್ರೇಂಖನ, ಶುದ್ಧ ನರ್ತನ, ಕಾರ್ಕರಿ, ರಾಸಕ, ದಂಡ ರಾಸಕ, ಶಿವ ಪ್ರಿಯ, ಕಂದುಕ ನರ್ತನ, ಭಂದಿಕಾ ನೃತ್ಯಂ, ಕರಣ ನೃತ್ಯಂ, ಚಿಂದು, ಗೊಂಡಾಲಿ, ಕೋಲಾಟಂ ಮುಂತಾದ ಜಾನಪದ ನೃತ್ಯ ಪ್ರಕಾರಗಳು ಇಲ್ಲಿ ವಿವರಿಸಲ್ಪಟ್ಟಿವೆ. ಮಾರ್ಗ ಮತ್ತು ದೇಸಿ, ತಾಂಡವ ಮತ್ತು ಲಾಸ್ಯ, ನಾಟ್ಯ ಹಾಗೂ ನೃತ್ಯವೆಂಬ ಪ್ರಕಾರಗಳ ನಡುವಿರುವ ವ್ಯತ್ಯಾಸಗಳ ಕುರಿತಾದ ವಿಚಾರಗಳನ್ನು ಮೊದಲ ಅಧ್ಯಾಯದಲ್ಲಿ ಲೇಖಕನು ಚರ್ಚಿಸುತ್ತಾನೆ. ಆಂಗಿಕಾಭಿನಯ, ಕಾರಿಗಳು, ಸ್ಥಾನಕಗಳು, ಮತ್ತು ಮಂಡಲಗಳ ಕುರಿತು ೨ ಮತ್ತು ೩ನೇ ಅಧ್ಯಾಯಗಳಲ್ಲಿ ವಿವರಿಸುತ್ತಾನೆ. ೪ನೇ ಅಧ್ಯಾಯದಲ್ಲಿ ಕರಣಗಳು, ಅಂಗಾಹಾರಗಳು ಮತ್ತು ರೇಚಕಗಳು ವಿವರಿಸಲ್ಪಟ್ಟಿವೆ. ಮುಂದಿನ ಅಧ್ಯಾಯಗಳಲ್ಲಿ ಅವನು ದೇಸಿ ನೃತ್ಯ ಪ್ರಕಾರಗಳ ಕುರಿತು ವಿವರಿಸಿದ್ದಾನೆ. ಕೊನೆಯ ಅಧ್ಯಾಯದಲ್ಲಿ ಕಲೆ ಮತ್ತು ನೃತ್ಯಾಭ್ಯಾಸದ ಕುರಿತು ಆತ ವಿವರಿಸುತ್ತಾನೆ. ಆಂಧ್ರ ಪ್ರದೇಶದಲ್ಲಿ ಶಾಸ್ತ್ರೀಯ ನೃತ್ಯವು ಪುರುಷರು ಮತ್ತು ಮಹಿಳೆಯರಿಬ್ಬರಿಂದಲೂ ಅಭಿನಯಿಸಲ್ಪಡುತ್ತದೆ. ಆದರೂ ಮಹಿಳೆಯರು ಇದನ್ನು ಕಲಿಯಲು ಹೆಚ್ಚು ಆಸಕ್ತಿ ತೋರಿಸುತ್ತಾರೆ. ಕೂಚಿಪುಡಿಯು ರಾಜ್ಯದ ಅತ್ಯಂತ ಪರಿಚಿತ ಶಾಸ್ತ್ರೀಯ ನೃತ್ಯ ಪ್ರಕಾರವಾಗಿದೆ.ರಾಜ್ಯದ ಇತಿಹಾಸದ ಆದ್ಯಂತವಾಗಿ ಅಸ್ಥಿತ್ವದಲ್ಲಿರುವ ಹಲವು ನೃತ್ಯ ಪ್ರಕಾರಗಳೆಂದರೆ, ಚೆಂಚು ಭಾಗೋತಂ, ಕೂಚಿಪುಡಿ, ಭಾಮಕಲಾಪಮ್‌, ಬುರ್ರಕಥಾ, ವೀರನಾಟ್ಯಂ, ಬುಟ್ಟು ಬೊಮ್ಮಲು, ದಪ್ಪು, ತಪ್ಪೆಟ ಗುಲ್ಲು, ಲಂಬಾಡಿ, ಬೊನಾಲು, ಧಿಂಸ, ಕೋಲಾಟಂ ಮತ್ತು ಚಿಂಡು.
ಹಬ್ಬಗಳು
ಮಾರ್ಚ್‌ನಲ್ಲಿ ಹೋಳಿ ಆಗಷ್ಟ್‌ನಲ್ಲಿ ರಾಖಿ ಪೂರ್ಣಿಮ ಆಗಷ್ಟ್‌ನಲ್ಲಿ ವಿನಾಯಕ ಚೌತಿ ಸೆಪ್ಟೆಂಬರ್‌/ಅಕ್ಟೋಬರ್‌ನಲ್ಲಿ ದಸರಾ (ತೆಲಂಗಾಣ ಪ್ರದೇಶದಲ್ಲಿ ಆಚರಿಸಲ್ಪಡುತ್ತದೆ.)
ಸಾಹಿತ್ಯ
ನನ್ನಯ್ಯ, ತಿಕ್ಕನ ಮತ್ತು ಯರ್ರಾಪ್ರಗದ ಎಂಬ ಕವಿತ್ರಯರು ಶ್ರೇಷ್ಠ ಮಹಾಕಾವ್ಯ ಮಹಾಭಾರತ ವನ್ನು ತೆಲುಗು ಭಾಷೆಗೆ ಅನುವಾದಿಸಿದರು. ಬಮ್ಮೆರ ಪೋತನ ಎಂಬ ಮತ್ತೋರ್ವ ಕವಿಯು ಶ್ರೀಮದ್‌ ಆಂಧ್ರ ಮಹಾ ಭಾಗವತಮು ಎಂಬ ಅತ್ಯುತ್ಕೃಷ್ಟ ಕೃತಿಯನ್ನು ರಚಿಸಿದ್ದು, ಇದು ವೇದವ್ಯಾಸರು ಸಂಸ್ಕೃತದಲ್ಲಿ ಬರೆದ ಶ್ರೀ ಭಾಗವತಮ್ ‌ನ ತೆಲುಗು ಭಾಷಾಂತರವಾಗಿದೆ. ನನ್ನಯ್ಯನನ್ನು ಆದಿಕವಿ ಎಂದು ಕರೆಯಲಾಗಿದ್ದು, ರಾಜಮಹೇಂದ್ರವರಂ(ರಾಜಮಂಡ್ರಿ)ಯಿಂದ ಆಳ್ವಿಕೆ ನಡೆಸುತ್ತಿದ್ದ ರಾಜರಾಜನರೇಂದ್ರನು ಇವನ ಆಶ್ರಯದಾತನಾಗಿದ್ದನು. ವಿಜಯನಗರದ ಚಕ್ರವರ್ತಿ ಕೃಷ್ಣದೇವರಾಯನು ಅಮುಕ್ತಮಾಲ್ಯದ ಎಂಬ ಕೃತಿಯನ್ನು ಬರೆದನು. ಕಡಪ ಪ್ರದೇಶದವನಾದ ತೆಲುಗು ಕವಿ ವೇಮನಕೂಡಾ ತನ್ನ ತಾತ್ವಿಕ ಪದ್ಯಗಳಿಂದ ಪರಿಚಿತನಾಗಿದ್ದಾನೆ. ಕಂದುಕೂರಿ ವೀರೇಶಲಿಂಗಮ್‌ರವರ ನಂತರದ ತೆಲುಗು ಸಾಹಿತ್ಯವನ್ನು ಆಧುನಿಕ ಸಾಹಿತ್ಯ ಎಂದು ಕರೆಯಲಾಗುತ್ತದೆ. ಗದ್ಯ ಟಿಕ್ಕಣ ಎಂದೇ ಹೆಸರಾದ ಸತ್ಯವತಿ ಚರಿತಂರವರು ಸತ್ಯವತಿ ಚರಿತಂ ಎಂಬ ತೆಲುಗು ಭಾಷೆಯ ಸಾಮಾಜಿಕ ಕಾದಂಬರಿಯನ್ನು ಬರೆದಿದ್ದಾರೆ. ಇತರೆ ಆಧುನಿಕ ಬರಹಗಾರರಲ್ಲಿ, ಜ್ಷಾನಪೀಠ ಪ್ರಶಸ್ತಿ ವಿಜೇತರುಗಳಾದ ಶ್ರೀ ವಿಶ್ವನಾಥ ಸತ್ಯನಾರಾಯಣ ಮತ್ತು ಡಾ.ಸಿ. ನಾರಾಯಣ ರೆಡ್ಡಿಯವರುಗಳು ಸೇರಿದ್ದಾರೆ. ಆಂಧ್ರ ಪ್ರದೇಶದ ಸ್ಥಳೀಕ ಮತ್ತು ಕ್ರಾಂತಿಕಾರಿ ಕವಿ ಶ್ರೀ ಶ್ರೀಯವರು ತೆಲುಗು ಸಾಹಿತ್ಯಕ್ಕೆ ಹೊಸ ರೂಪದ ಅಭಿವ್ಯಕ್ತಿವಾದವನ್ನು ಪರಿಚಯಿಸಿದರು. ಶ್ರೀ ಪುಟ್ಟಪರ್ತಿ ನಾರಾಯಣಚಾರ್ಯುಲುರವರು ಕೂಡ ತೆಲುಗು ಸಾಹಿತ್ಯದ ವಿದ್ವಾಂಸ ಕವಿಗಳಲ್ಲಿ ಒಬ್ಬರು. ಇವರು ವಿಶ್ವನಾಥ ಸತ್ಯನಾರಾಯಣರ ಸಮಕಾಲೀನರಾಗಿದ್ದರು. ಶ್ರೀ ಪುಟ್ಟಪರ್ತಿ ನಾರಾಯಣಾಚಾರ್ಯಲುರವರು ದ್ವಿಪದಿ ಕಾವ್ಯವಾಗಿ ಶಿವತಾಂಡವಂ, ಪಾಂಡುರಂಗ ಮಹಾತ್ಯಂ , ಎಂಬ ಜನಪ್ರಿಯ ಪುಸ್ತಕಗಳನ್ನು ಬರೆದರು. ಶ್ರೀರಂಗಂ ಶ್ರೀನಿವಾಸರಾವ್‌, ಗುರ್ರಂ ಜಷುವಾ, ಚಿನ್ನಯ ಸೂರಿ, ವಿಶ್ವನಾಥ ಸತ್ಯನಾರಾಯಣ ಮತ್ತು ವದ್ದೇರ ಚಂಡಿದಾಸ್‌ ಮುಂತಾದವರು ಆಂಧ್ರ ಪ್ರದೇಶದ ಇತರೆ ಜನಪ್ರಿಯ ಲೇಖಕರಾಗಿದ್ದಾರೆ.
ಚಲನಚಿತ್ರಗಳು
ಆಂಧ್ರ ಪ್ರದೇಶ ಸುಮಾರು ೨೭೦೦ ಚಲನಚಿತ್ರ ಮಂದಿರಗಳನ್ನು ಹೊಂದಿದ್ದು, ಭಾರತದಲ್ಲೇ ಅತಿ ಹೆಚ್ಚು ಚಲನಚಿತ್ರ ಮಂದಿರಗಳನ್ನು ಹೊಂದಿರುವ ರಾಜ್ಯವಾಗಿದೆ. ರಾಜ್ಯವು ವರ್ಷವೊಂದಕ್ಕೆ ಸುಮಾರು ೨೦೦ ಚಲನಚಿತ್ರಗಳನ್ನು ತಯಾರಿಸುತ್ತದೆ. ಭಾರತದಲ್ಲಿರುವ ಡಾಲ್ಬಿ ಡಿಜಿಟಲ್‌ ಥಿಯೇಟರ್‌ಗಳ ಪೈಕಿ ಸುಮಾರು ೪೦% (೯೩೦ರ ಪೈಕಿ ೩೩೦)ರಷ್ಟನ್ನು ಇದು ಹೊಂದಿದೆ. ಈಗ ಇದು ಬೃಹತ್ ೩D ಪರದೆಯನ್ನೊಳಗೊಂಡ ಐಮ್ಯಾಕ್ಸ್‌ ಥಿಯೇಟರ್‌ ಒಂದನ್ನು ಹಾಗೂ ೩-೫ ಮಲ್ಟಿಪ್ಲೆಕ್ಸ್‌ಗಳನ್ನೂ ಹೊಂದಿದೆ. ಟಾಲಿವುಡ್‌‌ (ತೆಲುಗು ಚಿತ್ರರಂಗ) ಭಾರತದಲ್ಲೇ ಅತಿ ಹೆಚ್ಚಿನ ಸಂಖ್ಯೆಯ ಚಿತ್ರಗಳನ್ನು ತಯಾರಿಸುತ್ತದೆ. NTR ರವರು ಟಾಲಿವುಡ್‌ನ ದಂತಕತೆಯಾಗಿದ್ದಾರೆ.ಇವರು ತಮ್ಮ ಪಕ್ಷ ಸ್ಥಾಪಿಸಿದ ೯ ತಿಂಗಳಲ್ಲೇ ಮುಖ್ಯಮಂತ್ರಿಯಾಗಿ ಇತಿಹಾಸ ನಿರ್ಮಿಸಿದರು. ಇದೊಂದು ವಿಶ್ವದಾಖಲೆ ಮತ್ತು ಈವರೆಗೆ ಯಾರೂ ಈ ಸಾಧನೆ ಮಾಡಿಲ್ಲ.
ಸಂಗೀತ
ರಾಜ್ಯವು ಶ್ರೀಮಂತ ಸಂಗೀತ ಪರಂಪರೆಯನ್ನು ಹೊಂದಿದೆ. ಕರ್ನಾಟಕ ಸಂಗೀತದ ತ್ರಿಮೂರ್ತಿಗಳು ಎಂದೇ ಹೆಸರಾಗಿರುವ ತ್ಯಾಗರಾಜರು, ಅನ್ನಮಾಚಾರ್ಯರು, ಕ್ಷೇತ್ರಯ್ಯನವರೂ ಸೇರಿದಂತೆ ಭದ್ರಾಚಲ ರಾಮದಾಸುರವರಂತಹ ಕರ್ನಾಟಕ ಸಂಗೀತದ ಅನೇಕ ಪ್ರಸಿದ್ಧರು ತೆಲುಗು ಪರಂಪರೆಗೆ ಸೇರಿದವರು. ಮಹಾನ್‌‌ ಮ್ಯಾಂಡೋಲಿನ್‌ ವಾದಕ ಮ್ಯಾಂಡೋಲಿನ್‌ ಶ್ರೀನಿವಾಸ್‌ ಕೂಡ ಆಂಧ್ರ ಪ್ರದೇಶದವರು. ರಾಜ್ಯದ ಗ್ರಾಮೀಣ ಪ್ರದೇಶಗಳಲ್ಲಿ ಜನಪದ ಹಾಡುಗಳೂ ಬಹಳ ಜನಪ್ರಿಯವಾಗಿವೆ.ಕರ್ನಾಟಕ ಸಂಗೀತದಲ್ಲಿ ಮತ್ತಷ್ಟು ರಾಗಗಳನ್ನು ಸೃಷ್ಟಿಸಿದ, ಕರ್ನಾಟಕ ಸಂಗೀತದ ಮಹಾನ್‌ ಗಾಯಕರಾದ ಶ್ರೀ ಮಂಗಳಂಪಲ್ಲಿ ಬಾಲಮುರಳಿಕೃಷ್ಣ ರವರು ಕೂಡ ತೆಲುಗು ಪರಂಪರೆಗೆ ಸೇರಿದವರು.
ಧರ್ಮ
ಎಲ್ಲ ಜಾತಿಗಳ ಹಿಂದೂ ಸಂತರು ಆಂಧ್ರ ಪ್ರದೇಶದಲ್ಲಿ ನೆಲೆ ಕಂಡಿದ್ದಾರೆ. ಸಂತ ಯೋಗಿ ಶ್ರೀ ಪೋತುಲೂರಿ ವೀರ ಬ್ರಹ್ಮೇಂದ್ರ ಸ್ವಾಮಿಯವರು ಹಿಂದುಳಿದ ವರ್ಗಕ್ಕೆ ಸೇರಿದ ಓರ್ವ ಪ್ರಮುಖ ವ್ಯಕ್ತಿಯಾಗಿದ್ದು, ವಿಶ್ವಬ್ರಾಹ್ಮಣ (ಅಕ್ಕಸಾಲಿಗ) ಜಾತಿಯಲ್ಲಿ ಜನಿಸಿದ್ದರೂ ಸಹ, ಬ್ರಾಹ್ಮಣ, ಹರಿಜನ ಮತ್ತು ಮುಸ್ಲಿಂ ಅನುಯಾಯಿಗಳನ್ನು ಹೊಂದಿದ್ದರು. ಬೆಸ್ತರಾಗಿದ್ದ ರಘು ಕೂಡ ಶೂದ್ರರಾಗಿದ್ದರು. ಸಂತ ಕಕ್ಕಯ್ಯ ಚೂರ(ಚಮ್ಮಾರ) ಹರಿಜನ ಸಂತರಾಗಿದ್ದರು. ಆಧುನಿಕ ಕಾಲದ ಹಲವಾರು ಪ್ರಮುಖ ಹಿಂದೂ ಸಂತರು ಆಂಧ್ರ ಪ್ರದೇಶದಿಂದ ಬಂದಿದ್ದಾರೆ. ಅವರೆಂದರೆ, ದ್ವೈತಾದ್ವೈತ ತತ್ವವನ್ನು ಸ್ಥಾಪಿಸಿದ ನಿಂಬರ್ಕ, ಭಾರತ ಸ್ವಾತಂತ್ರ್ಯದ ಪ್ರತಿಪಾದನೆ ಮಾಡಿದ ತಾಯಿ ಮೀರಾ, ದೈವಾರಾಧನೆಯಲ್ಲಿ ಧಾರ್ಮಿಕ ಐಕ್ಯತೆಯನ್ನು ಪ್ರತಿಪಾದಿಸಿದ ಶ್ರೀ ಸತ್ಯ ಸಾಯಿ ಬಾಬಾ, ಸ್ವಾಮಿ ಸುಂದರ ಚೈತನ್ಯಾನಂದಜೀ ಮತ್ತು ಅರಬಿಂದೋ ಮಿಷನ್‌.
ಇತರೆ ಸಾಂಸ್ಕೃತಿಕ ವಿಚಾರಗಳು
ಬಾಪೂರವರ ಚಿತ್ರಕಲೆ, ನಂದೂರಿ ಸುಬ್ಬರಾವ್‌ ಅವರ ಯೆಂಕಿ ಪಾಟಲು ,(ಯೆಂಕಿ ಎಂದು ಕರೆಯಲ್ಪಡುವ ಅಗಸಗಿತ್ತಿಯ/ಅವಳ ಕುರಿತಾದ ಹಾಡುಗಳು), ತುಂಟ ಬುಡುಗು,(ಮುಲ್ಲಪುಡಿಯವರಿಂದ ರಚನೆಯಾದ ಪಾತ್ರ), ಅನ್ನಮಯ್ಯನ ಹಾಡುಗಳು, ಅವಕಾಯ (ವಿಭಿನ್ನವಾದ ಒಂದು ಬಗೆಯ ಮಾವಿನ ಉಪ್ಪಿನ ಕಾಯಿ, ಇದರಲ್ಲಿ ಮಾವಿನ ಓಟೆಯನ್ನು ಹಾಗೆಯೇ ಉಳಿಸಿಕೊಳ್ಳಲಾಗಿರುತ್ತದೆ), ಗೊಂಗುರ (ದಾಸವಾಳದ ಜಾತಿಯ ಗಿಡದಿಂದ ಮಾಡಲಾದ ಚಟ್ನಿ), ಅಟ್ಲ ತಡ್ಡಿ (ಹದಿಹರೆಯದ ಹುಡುಗಿಯರಿಗೆಂದೇ ಆಚರಿಸಲಾಗುವ ವಿಶೇಷವಾದ ಋತುಕಾಲಿಕ ಹಬ್ಬ.) ಗೋದಾವರಿ ನದಿಯ ದಂಡೆಗಳು, ದೂಡು ಬಸವಣ್ಣ (ಸುಗ್ಗಿಯ ಹಬ್ಬವಾದ ಸಂಕ್ರಾಂತಿಯ ಸಮಯದಲ್ಲಿ ಸಾಂಪ್ರದಾಯಿಕ ಬಸವನನ್ನು ಸಿಂಗರಿಸಿ ಮನೆ ಮನೆಗೆ ಕರೆದೊಯ್ದು ಪ್ರದರ್ಶಿಸುವ ಒಂದು ಆಚರಣೆ) ಮುಂತಾದ ಹಬ್ಬ-ಆಚರಣೆಗಳು ತೆಲುಗು ಸಂಸ್ಕೃತಿಯನ್ನು ಶ್ರೀಮಂತಗೊಳಿಸಿವೆ. ಮೆದು ಕಲ್ಲುಗಳಲ್ಲಿ ವಿಗ್ರಹಗಳನ್ನು ಕೆತ್ತುವುದಕ್ಕೆ ಸಂಬಂಧಿಸಿದ ಶಿಲ್ಪಕಲಾ ಕುಶಲತೆಗಾಗಿ ದುರ್ಗಿಯ ಹಳ್ಳಿಯು ಹೆಸರುವಾಸಿಯಾಗಿದೆ. ಈ ಮೆದುಕಲ್ಲುಗಳು ಕೆಟ್ಟ ಹವಾಗುಣಕ್ಕೆ ಗುರಿಯಾಗುವ ಸಂಭವವಿರುತ್ತವೆಯಾದ್ದರಿಂದ ಅವುಗಳನ್ನು ನೆರಳಿನಟ್ಟು ಪ್ರದರ್ಶಿಸುವುದು ಅಗತ್ಯವಾಗಿರುತ್ತದೆ. 'ಕಲಂಕಾರಿ' ಅತ್ಯಂತ ಪ್ರಾಚೀನ ಕಲಾಪ್ರಕಾರವಾಗಿದ್ದು, ಇದರ ಇತಿಹಾಸ ಹರಪ್ಪ ನಾಗರಿಕತೆಯವರೆಗೂ ಹೋಗುತ್ತದೆ. ಗೊಂಬೆ ತಯಾರಿಕೆಗೂ ಆಂಧ್ರ ಹೆಸರುವಾಸಿಯಾಗಿದೆ. ಗೊಂಬೆಗಳನ್ನು ಮರ, ಮಣ್ಣು, ಒಣ ಹುಲ್ಲು, ಮತ್ತು ಹಗುರವಾದ ಮಿಶ್ರಲೋಹಗಳಿಂದ ತಯಾರಿಸಲಾಗುತ್ತದೆ. ತಿರುಪತಿಯು ಮಂಜತ್ತಿಮರದ ಕೆತ್ತನೆಗಳಿಗೆ ಹೆಸರವಾಸಿಯಾಗಿದೆ. ಸಮೃದ್ಧವಾದ ಬಣ್ಣಗಳನ್ನು ಹೊಂದಿರುವ ಮಣ್ಣಿನ ಗೊಂಬೆಗಳಿಗೆ ಕೊಂಡಪಲ್ಲಿ ಹೆಸರುವಾಸಿಯಾಗಿದೆ. ವಿಶಾಖಪಟ್ಟಣದಲ್ಲಿ ನೆಲೆಗೊಂಡಿರುವ ಈಟಿಕೊಪ್ಪವು ಗೊಂಬೆಗಳಿಗೆ ಹೆಸರುವಾಸಿಯಾಗಿದೆ. ನಿರ್ಮಲ್‌ ಚಿತ್ರಕಲೆಯು ಅಭಿವ್ಯಕ್ತಿಗೆ ಒತ್ತುಕೊಡುವ ಪ್ರಕಾರವಾಗಿದ್ದು ಅವುಗಳನ್ನು ಸಾಮಾನ್ಯವಾಗಿ ಕಪ್ಪು ಹಿನ್ನೆಲೆಯುಳ್ಳ ಮಾಧ್ಯಮದ ಮೇಲೆ ಚಿತ್ರಿಸಲಾಗುತ್ತದೆ. ಕಥಾ ನಿರೂಪಣಾ ಪ್ರಕಾರಕ್ಕೆ ಆಂಧ್ರದಲ್ಲಿ ತನ್ನದೇ ಆದ ಒಂದು ಸ್ಥಾನವಿದೆ. 'ಯಕ್ಷಗಾನಂ'‌, 'ಬುರ್ರ ಕಥಾ' (ಸಾಮಾನ್ಯವಾಗಿ ಮೂರು ಜನರಿಂದ ಮಾಡುವಂಥಾದ್ದಾಗಿದ್ದು, ಕಥೆಯನ್ನು ಹೇಳಲು ಮೂರು ವಿಭಿನ್ನ ಸಂಗೀತ ವಾದ್ಯಗಳನ್ನು ಬಳಸಿಕೊಳ್ಳಲಾಗುತ್ತದೆ), 'ಜಂಗಮ ಕಥಾಲು', 'ಹರಿ ಕಥಾಲು', 'ಚೆಕ್ಕ ಭಜನ', 'ಉರುಮುಲ ನಾಟ್ಯಂ'(ಸಾಮಾನ್ಯವಾಗಿ ಹಬ್ಬ ಹರಿದಿನಗಳಲ್ಲಿ ಆಚರಿಸಲಾಗುವ ನೃತ್ಯವಾಗಿದ್ದು, ಭಾರೀ ಸಂಗೀತದ ಲಯಕ್ಕೆ ನೃತ್ಯಗಾರರ ತಂಡವು ವೃತ್ತಾಕಾರದಲ್ಲಿ ಕುಣಿಯುತ್ತದೆ), 'ಘಟ ನಾಟ್ಯಂ'(ಒಬ್ಬರ ತಲೆಯ ಮೇಲೆ ಮಣ್ಣಿಯ ಮಡಕೆಯನ್ನು ಇಟ್ಟು ಕುಣಿಯುವ ಪ್ರದರ್ಶನ ಕಲೆ) ಇವೆಲ್ಲವೂ ಪ್ರಖ್ಯಾತ ವಿಶಾಖಾ ಉತ್ಸವದಲ್ಲಿ ಆಚರಿಸಲಾಗುವ ಜಾನಪದ ನೃತ್ಯ ಪ್ರಕಾರಗಳಾಗಿದ್ದು, ಆಂಧ್ರ ಪ್ರದೇಶದ ಪಲುಮಾಂಬ ಜಾತ್ರೆಗೇ ಅನನ್ಯತೆಯನ್ನು ತಂದುಕೊಟ್ಟಿವೆ.
ಶಿಕ್ಷಣ
thumb|350px|right|ಇಂಡಿಯನ್‌ ಸ್ಕೂಲ್‌ ಆಫ್‌ ಬಿಸಿನೆಸ್‌ ಆಂಧ್ರ ಪ್ರದೇಶದಲ್ಲಿ ೨೦ಕ್ಕೂ ಹೆಚ್ಚಿನ ಉನ್ನತ ಶಿಕ್ಷಣ ಸಂಸ್ಥೆಗಳು ಶೈಕ್ಷಣಿಕ ಸೇವೆ ನೀಡುತ್ತಿವೆ. ಬಹುತೇಕ ಎಲ್ಲಾ ಕಲಾ ಕೋರ್ಸುಗಳು, ಮಾನವ ಶಾಸ್ತ್ರಗಳು, ವಿಜ್ಞಾನ, ಎಂಜಿನಿಯರಿಂಗ್‌‌, ಕಾನೂನು, ಔಷಧ ವೈದ್ಯಶಾಸ್ತ್ರ, ವ್ಯವಹಾರ ಮತ್ತು ಪಶುವೈದ್ಯ ವಿಜ್ಞಾನ ಮುಂತಾದ ವಿಷಯಗಳಲ್ಲಿ ಇವು ಪದವಿ ಮತ್ತು ಸ್ನಾತಕೋತ್ತರ ಪದವಿಗಳನ್ನು ನೀಡುತ್ತಿವೆ.ಎಲ್ಲಾ ಪ್ರಮುಖ ಕ್ಷೇತ್ರಗಳಲ್ಲೂ ಅತ್ಯಾಧುನಿಕ ಸಂಶೋಧನೆಗಳು ನಡೆಯುತ್ತಿವೆ. ಆಂಧ್ರ ಪ್ರದೇಶದಲ್ಲಿ ೧೩೩೦ ಕಲೆ, ವಿಜ್ಞಾನ ಮತ್ತು ವಾಣಿಜ್ಯ ಕಾಲೇಜುಗಳು; ೧೦೦೦ MBA ಮತ್ತು MCA ಕಾಲೇಜುಗಳು; ೫೦೦ ಎಂಜಿನಿಯರಿಂಗ್‌ ಕಾಲೇಜುಗಳು ಮತ್ತು ೫೩ ವೈದ್ಯಕೀಯ ಕಾಲೇಜುಗಳಿವೆ. ಉನ್ನತ ಶಿಕ್ಷಣದಲ್ಲಿ ಶಿಕ್ಷಕ-ವಿದ್ಯಾರ್ಥಿಗಳ ಅನುಪಾತ ೧೯:೧ರಷ್ಟು ಇದೆ. ೨೦೦೧ರ ಜನಗಣತಿಯ ಪ್ರಕಾರ ಆಂಧ್ರ ಪ್ರದೇಶವು ಒಟ್ಟಾರೆಯಾಗಿ ೬೦.೫%ರಷ್ಟು ಸಾಕ್ಷರತಾ ಪ್ರಮಾಣವನ್ನು ಹೊಂದಿದೆ. ಇದರಲ್ಲಿ ಪುರುಷ ಸಾಕ್ಷರತಾ ಪ್ರಮಾಣವು ೭೦.೩%ರಷ್ಟು ಇದ್ದರೆ ಮಹಿಳಾ ಸಾಕ್ಷರತಾ ಪ್ರಮಾಣವು ೫೦.೪%ರಷ್ಟು ಮಾತ್ರ ಇದ್ದು, ಅದೇ ಕಳವಳಕ್ಕೆ ಕಾರಣವಾಗಿದೆ. ಹಲವು ಶಿಕ್ಷಣ ಸಂಸ್ಥೆಗಳನ್ನು ಸ್ಥಾಪಿಸುವಲ್ಲಿ ರಾಜ್ಯವು ಇತ್ತೀಚೆಗೆ ದಾಪುಗಾಲಿಟ್ಟಿದೆ. ಪ್ರತಿಷ್ಠಿತ ಬಿರ್ಲಾ ಇನ್‌ಸ್ಟಿಟ್ಯೂಟ್‌ ಆಫ್‌ ಟೆಕ್ನಾಲಜಿ ಅಂಡ್‌ ಸೈನ್ಸ್‌ (ಹೈದರಾಬಾದ್‌ನಲ್ಲಿರುವ BITS ಪಿಲಾನಿ ಆವರಣ) ಮತ್ತು IIT ಹೈದರಾಬಾದ್‌ನಂತಹ ಸಂಸ್ಥೆಗಳಿಗೆ ಆಂಧ್ರ ಪ್ರದೇಶವು ತವರು ಮನೆಯಾಗಿದೆ. ಇಂಟರ್‌ನ್ಯಾಷನಲ್ ಇನ್ಸ್‌ಟಿಟ್ಯೂಟ್ ಆಫ್ ಇನ್‌ಫರ್ಮೇಶನ್ ಟೆಕ್ನಾಲಜಿ, ಹೈದರಾಬಾದ್ (IIIT-H), ಹೈದರಾಬಾದ್‌ ವಿಶ್ವವಿದ್ಯಾಲಯ(ಹೈದರಾಬಾದ್‌ ಕೇಂದ್ರೀಯ ವಿಶ್ವವಿದ್ಯಾಲಯ), ಮತ್ತು ಇಂಡಿಯನ್‌ ಸ್ಕೂಲ್‌ ಆಫ್‌ ಬಿಸಿನೆಸ್‌ (ISB), ಇವು ತಮ್ಮ ಗುಣಮಟ್ಟದ ಶಿಕ್ಷಣದಿಂದಾಗಿ ಅಂತಾರಾಷ್ಟ್ರೀಯ ಗಮನ ಸೆಳೆಯುತ್ತಿವೆ. ದಿ ನ್ಯಾಷನಲ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ಫ್ಯಾಷನ್‌ ಟೆಕ್ನಾಲಜಿ (NIFT) ಮತ್ತು ದಿ ಇನ್‌ಸ್ಟಿಟ್ಯೂಟ್‌ ಆಫ್‌ ಹೊಟೇಲ್‌ ಮ್ಯಾನೇಜ್‌ಮೆಂಟ್‌, ಕೇಟರಿಂಗ್‌ ಟೆಕ್ನಾಲಜಿ ಅಂಡ್‌‌ ಅಪ್ಲೈಡ್‌ ನ್ಯೂಟ್ರಿಷನ್‌ ಇವೂ ಕೂಡ ಹೈದರಾಬಾದ್‌ನಲ್ಲಿವೆ. ಪ್ರತಿಷ್ಠಿತ ಒಸ್ಮಾನಿಯಾ ವಿಶ್ವವಿದ್ಯಾಲಯ ಕೂಡ ಇರುವುದು ಹೈದರಾಬಾದ್‌ನಲ್ಲೇ. ಆಂಧ್ರ ಪ್ರದೇಶ ಸರ್ಕಾರವು ಮೊದಲ ಆರೋಗ್ಯ ವಿಜ್ಞಾನಗಳ ವಿಶ್ವವಿದ್ಯಾಲಯವನ್ನು ಸ್ಥಾಪಿಸಿದ ಹೆಗ್ಗಳಿಕೆಯನ್ನು ಹೊಂದಿದ್ದು, ತನ್ಮೂಲಕ ಇದು ಹಲವು ಸಮಿತಿಗಳ ಶಿಫಾರಸ್ಸುಗಳನ್ನು ಕಾರ್ಯಗತಗೊಳಿಸಿದಂತಾಗಿದೆ. ಈ ರೀತಿಯಲ್ಲಿ, ಆಂಧ್ರ ಪ್ರದೇಶ ವಿಧಾನಸಭೆಯ ಕಾಯಿದೆ ಸಂಖ್ಯೆ ೬ರ ಪ್ರಕಾರ "ಆಂಧ್ರ ಪ್ರದೇಶ ಆರೋಗ್ಯ ವಿಜ್ಞಾನಗಳ ವಿಶ್ವವಿದ್ಯಾಲಯ"ವನ್ನು ಸ್ಥಾಪಿಸಲಾಯಿತು ಹಾಗೂ ದಿನಾಂಕ: ೯-೪-೧೯೮೬ರಂದು ಆಂಧ್ರ ಪ್ರದೇಶದ ಆಗಿನ ಮುಖ್ಯಮಂತ್ರಿ ದಿವಂಗತ ಎನ್.ಟಿ.ರಾಮ ರಾವ್‌ ಇದನ್ನು ಉದ್ಘಾಟಿಸಿದರು. ಆರೋಗ್ಯ ವಿಜ್ಞಾನಗಳ ವಿಶ್ವವಿದ್ಯಾಲಯವು ವಿಜಯವಾಡದಲ್ಲಿ ದಿನಾಂಕ: ೦೧-೧೧-೧೯೮೬ರಿಂದ ಕಾರ್ಯಾರಂಭ ಮಾಡಿತು. ಇದರ ಸಂಸ್ಥಾಪಕರಾದ ಶ್ರೀ ಎನ್‌.ಟಿ.ರಾಮ ರಾವ್‌ರವರ ನಿಧನಾ ನಂತರ, ೧೯೯೮ರ ಅವಲೋಕಿಸುವ ಕಾಯಿದೆ ಸಂಖ್ಯೆ ೪ರ ಅನುಸಾರ, ದಿನಾಂಕ: ೨.೨.೯೮ರಂದು ಅನ್ವಯವಾಗುವಂತೆ, ಅವರ ಸ್ಮರಣೆಗಾಗಿ 'NTR ಆರೋಗ್ಯ ವಿಜ್ಞಾನಗಳ ವಿಶ್ವವಿದ್ಯಾಲಯ', ಆಂದ್ರ ಪ್ರದೇಶ ಎಂದು ವಿಶ್ವವಿದ್ಯಾಲಯಕ್ಕೆ ಮರುನಾಮಕರಣ ಮಾಡಲಾಯಿತು.
ವೃತ್ತ ಪತ್ರಿಕೆಗಳು
ಆಂಧ್ರ ಪ್ರದೇಶವು ತೆಲುಗು ಭಾಷೆಯ ಹಲವು ವೃತ್ತ ಪತ್ರಿಕೆಗಳನ್ನು ಹೊಂದಿದೆ. ಈನಾಡು, ಆಂಧ್ರ ಜ್ಯೋತಿ , ಸಾಕ್ಷಿ , ಪ್ರಜಾಶಕ್ತಿ , ವಾರ್ತಾ , ಆಂಧ್ರ ಭೂಮಿ , ವಿಶಾಲಾಂಧ್ರ , ಸೂರ್ಯಾ , ಮತ್ತು ಆಂಧ್ರ ಪ್ರಭ , ಇವು ರಾಜ್ಯದಲ್ಲಿನ ಪ್ರಮುಖ ತೆಲುಗು ಭಾಷಾ ವೃತ್ತಪತ್ರಿಕೆಗಳು. ಆಂಧ್ರ ಪ್ರದೇಶದ ಉರ್ದು ಭಾಷಾ ವೃತ್ತಪತ್ರಿಕೆಗಳೆಂದರೆ, ಸಿಯಾಸತ್‌ ಡೈಲಿ, ಮುನ್ಸಿಫ್‌ ಡೈಲಿ , ರೆಹ್ನುಮಾ-ಇ-ಡೆಕ್ಕನ್‌ , ಇತಿಮದ್ ಉರ್ದು ಡೈಲಿ , ಆವಾಂ ಮತ್ತು ಮಿಲಾಪ್‌ ಡೈಲಿ ಆಂಧ್ರ ಪ್ರದೇಶದಲ್ಲಿ ಇಂಗ್ಷೀಷ್‌ ಭಾಷೆಯ ಹಲವು ಪತ್ರಿಕೆಗಳೂ ಪ್ರಕಟವಾಗುತ್ತಿದ್ದು ಅವು ಇಂತಿವೆ, ಡೆಕ್ಕನ್‌ ಕ್ರಾನಿಕಲ್‌,  ದಿ ಹಿಂದು, ದಿ ಟೈಮ್ಸ್ ಆಫ್ ಇಂಡಿಯಾ , ದಿ ನ್ಯೂ ಇಂಡಿಯನ್‌ ಎಕ್ಸ್‌‌ಪ್ರೆಸ್ , ದಿ ಎಕನಾಮಿಕ್‌ ಟೈಮ್ಸ್ , ದಿ ಬಿಸಿನೆಸ್‌ ಲೈನ್‌ ಹಿಂದಿ ಭಾಷೆಯ ಹಲವಾರು ವೃತ್ತಪತ್ರಿಕೆಗಳಿಗೂ ಆಂಧ್ರ ಪ್ರದೇಶ ತವರು ಮನೆಯಾಗಿದೆ. ಅವುಗಳೆಂದರೆ, ಸ್ವತಂತ್ರ ವಾರ್ತಾ, ವಿಶಾಖಪಟ್ಟಣಂ ನಿಜಾಮಾಬಾದ್‌ , ಮತ್ತು ಹೈದರಾಬಾದ್‌ನಿಂದ ಪ್ರಕಟವಾಗುವ ಅತ್ಯಂತ ಹಳೆಯ ಹಿಂದಿ ಪತ್ರಿಕೆಗಳಲ್ಲಿ ಒಂದಾದ ಹಿಂದಿ ಮಿಲಾಪ್‌.
ತೆಲಂಗಾಣ ಉದಯ
ಆಂಧ್ರ ಮತ್ತು ತೆಲಂಗಾಣ ವಿಧಾನ ಸಭೆ ಚುನಾವಣೆಗಳು ೨೦೧೪ಸೀಮಾಂಧ್ರ ದೇಶದ 29ನೇ ರಾಜ್ಯವಾಗಿ ತೆಲಂಗಾಣ ಉದಯವಾಗಿದ್ದು, ರಾಜ್ಯದ ಮೊದಲ ಮುಖ್ಯಮಂತ್ರಿಯಾಗಿ ತೆಲಂಗಾಣ ರಾಷ್ಟ್ರ ಸಮಿತಿ ಅಧ್ಯಕ್ಷ ಕಲ್ವಕುಂಟ್ಲ ಚಂದ್ರಶೇಖರ ರಾವ್‌ ಅಧಿಕಾರ ಸ್ವೀಕರಿಸಿದರು. 294 ಸದಸ್ಯರಿದ್ದ ಆಂಧ್ರ ವಿಧಾನಸಭೆಯಲ್ಲಿ ವಿಭಜಕನೆಯ ನಂತರ 175 ಶಾಸಕರಿದ್ದಾರೆ. ತೆಲಂಗಾಣದಲ್ಲಿ 119 ಶಾಸಕರಿದ್ದಾರೆ. ಆಂಧ್ರದ 42 ಲೋಕಸಭಾ ಕ್ಷೇತ್ರಗಳ ಪೈಕಿ 17 ಕ್ಷೇತ್ರಗಳು ತೆಲಂಗಾಣ ವ್ಯಾಪ್ತಿಯಲ್ಲಿವೆ ಉಳಿದ ೨೫ ಸ್ಥಾನಗಳು ಹೊಸ ಆಂಧ್ರ ಪ್ರದೇಶದಲ್ಲಿವೆ.
ಹೊರಗಿನ ಕೊಂಡಿಗಳು
pnb:آندھراپردیش
ವರ್ಗ
ವರ್ಗ:ಭಾರತದ ರಾಜ್ಯಗಳು ಮತ್ತು ಪ್ರಾಂತ್ಯಗಳು ವರ್ಗ:ಆಂಧ್ರ ಪ್ರದೇಶ ವರ್ಗ:1956ರಲ್ಲಿ ಸ್ಥಾಪಿಸಲಾದ ರಾಜ್ಯಗಳು ಮತ್ತು ಪ್ರಾಂತ್ಯಗಳು ವರ್ಗ:ಭಾರತದ ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳು
ಹಿನ್ನೀರು
ಹಿನ್ನೀರು ನದಿಯ ಒಂದು ಭಾಗವಾಗಿದ್ದು ಇದರಲ್ಲಿ ಸ್ವಲ್ಪ ಅಥವಾ ಯಾವುದೇ ಹರಿವು ಇರುವುದಿಲ್ಲ. ಇದು ಒಂದು ಮುಖ್ಯ ನದಿಯ ಪಕ್ಕದಲ್ಲಿದ್ದು ನಂತರ ಅದನ್ನು ಮತ್ತೆ ಸೇರುವ ಶಾಖೆಯನ್ನು ಹೆಸರಿಸಬಹುದು, ಅಥವಾ ಸಮುದ್ರದ ಉಬ್ಬರವಿಳಿತದಿಂದ ಅಥವಾ ಅಣೆಕಟ್ಟಿನಂತಹ ಅಡಚಣೆಯಿಂದ ಹಿಂದೆ ಹರಿದ ಒಂದು ಮುಖ್ಯ ನದಿಯಲ್ಲಿನ ಜಲಸಮೂಹವನ್ನು ಹೆಸರಿಸಬಹುದು. ನೈಸರ್ಗಿಕ ಹೊಳೆಯ ಹರಿವಿಗೆ ಮಾನವ ನಿರ್ಮಿತ ನಿರ್ಬಂಧಗಳು ಅಥವಾ ಮಂಜುಗಡ್ಡೆ ಅಡಚುಗಳು, ಸಸ್ಯವರ್ಗದ ತಡೆ, ಅಥವಾ ಕೆಳಗಿನ ಕಾಲುವೆಯಲ್ಲಿ ನೆರೆಬರುವಿಕೆಯಂತಹ ತಾತ್ಕಾಲಿಕ ನೈಸರ್ಗಿಕ ಅಡೆತಡೆಗಳು ಹಿನ್ನೀರನ್ನು ರಚಿಸಬಹುದು.
ಉಲ್ಲೇಖಗಳು
ವರ್ಗ:ನದಿಗಳು
ಕೊನಾರ್ಕ್
ಕೊನಾರಕ್ (ಕೊಣಾರ್ಕ) ಒಡಿಶಾ ರಾಜ್ಯದ ಕರಾವಳಿಲ್ಲಿರುವ ದೇವಾಲಯ ಶಿಲ್ಪಕಲೆಗೆ ಪ್ರಸಿದ್ಧವಾದ ಕ್ಷೇತ್ರ. ಇಲ್ಲಿರುವ ಸೂರ್ಯ ದೇವಾಲಯ ಯುನೆಸ್ಕೋ ದಿ೦ದ "ವಿಶ್ವ ಪರಂಪರೆಯ ತಾಣ" ಎಂದು ಮಾನ್ಯತೆ ಪಡೆದಿದೆ. ಕೋನಾರ್ಕ ದೇವಾಲಯವು ವಾಸ್ತವವಾಗಿ ಒಂದು ಕಲ್ಲಿನ ರಥ. ಇಪ್ಪತ್ನಾಲ್ಕು ಚಕ್ರಗಳ ರಥದೊಳಗೆ ವಿರಾಜಮಾನನಾದ ಸೂರ್ಯದೇವನ ಈ ಗುಡಿಯನ್ನು ಗಂಗ ವಂಶದ ದೊರೆ ಒಂದನೇ ನರಸಿಂಹನ ಆಳ್ವಿಕೆಯ ಕಾಲದಲ್ಲಿ ಕಟ್ಟಲಾಗಿದೆ. ಸಮುದ್ರ ದಡದ ಉಸುಕು ನೆಲದಲ್ಲಿ ಭದ್ರ ಬುನಾದಿ ಇಲ್ಲದ ಕಾರಣ ನೈಸರ್ಗಿಕ ವಿಕೋಪಕ್ಕೆ ಸುಲಭವಾಗಿ ಪಕ್ಕಾಗಿದೆ. ಇಂಗ್ಲಿಷರ ಆಳ್ವಿಕೆಯ ಕಾಲದಲ್ಲಿ ಪುರಾತತ್ವ ಇಲಾಖೆಯು ಈ ಗುಡಿಯನ್ನು ಸಂರಕ್ಷಿಸಿದ್ದರಿಂದ ಇದನ್ನು ಇಂದಿಗೂ ನಾವು ನೋಡಬಹುದಾಗಿದೆ. ಸೂರ್ಯನ ಪ್ರತಿಮೆಯನ್ನು ವಸ್ತುಸಂಗ್ರಹಾಲಯದಲ್ಲಿ ಇರಿಸಲಾಗಿದ್ದು ಚಾವಣಿ ಕುಸಿಯದಂತೆ ಊರುಗೋಲುಗಳ ಆಸರೆ ನೀಡಿ ಗುಡಿಯನ್ನು ಮುಚ್ಚಲಾಗಿದೆ. ಗುಡಿಯ ಹೊರಗಿನ ಶಿಲ್ಪಕಲಾಕೃತಿಗಳು, ರಥಚಕ್ರಗಳ ಶ್ರೀಮಂತ ಸೌಂದರ್ಯ, ಮಿಥುನಶಿಲ್ಪಗಳ ಸಾಲುಸಾಲು ಗಮನ ಸೆಳೆಯುತ್ತವೆ. ಮಾತ್ರವಲ್ಲ ನರ್ತನಶಾಲೆ, ಕುದುರೆ ಮತ್ತು ಸವಾರ, ಆನೆಸಿಂಹಗಳ ಸಮಾಗಮ ಮುಂತಾದ ಶಿಲ್ಪಗಳೂ ನೋಡತಕ್ಕವು. ಇಂದು ಕೋನಾರ್ಕ ಸೂರ್ಯದೇವಾಲಯವು ವಿಶ್ವಪರಂಪರೆ ಪಟ್ಟಿಯಲ್ಲಿ ಸ್ಥಾನ ಪಡೆದಿದೆ. ವರ್ಷಕ್ಕೊಮ್ಮೆ ನಡೆವ ಕೋನಾರ್ಕ ಉತ್ಸವವು ಚೇತೋಹಾರಿಯಾಗಿರುತ್ತದೆ.
ಕೊಣಾರ್ಕದ ದೇವಾಲಯ ತನ್ನ ಶಿಲ್ಪಕಲೆಯ ಭವ್ಯತೆ ಮತ್ತು ಕಲ್ಲಿನ ಸೂಕ್ಷ್ಮ ಕೆತ್ತನೆಗಳಿಗೆ ಹೆಸರಾಗಿದೆ.
ಸೂರ್ಯ ದೇವಾಲಯ
thumb|ಕೊಣಾರ್ಕದ ಕಲ್ಲಿನ ಕೆತ್ತನೆ
thumb|ಸೂರ್ಯದೇವಾಲಯದ ಚಕ್ರ
ಕೊಣಾರ್ಕದ ಭವ್ಯ ಸೂರ್ಯ ದೇವಾಲಯ ಒಡಿಶಾದ ದೇವಸ್ಥಾನ ಶಿಲ್ಪಕಲೆಯ ಮೇರು ಕೃತಿ ಎಂದು ಪರಿಗಣಿಸಲಾಗಿದೆ. ಧಾರ್ಮಿಕ ಶಿಲ್ಪಕಲೆಯಲ್ಲಿ ಪ್ರಪ೦ಚದಲ್ಲೇ ಅತ್ಯ೦ತ ವೈಭವಪೂರ್ಣವಾದ ಉದಾಹರಣೆಗಳಲ್ಲಿ ಒಂದು ಎ೦ದೂ ಸಹ ಇದನ್ನು ಪರಿಗಣಿಸಲಾಗಿದೆ. ೧೩ ನೆಯ ಶತಮಾನದಲ್ಲಿ ನರಸಿ೦ಹದೇವನಿ೦ದ ಕಟ್ಟಿಸಲ್ಪಟ್ಟ ಈ ದೇವಾಲಯದ ಮೂಲ ವಿನ್ಯಾಸದ೦ತೆ ಇದು ಒಂದು ದೊಡ್ಡ ರಥದ ಆಕಾರದಲ್ಲಿದ್ದಿತು - ಏಳು ಕುದುರೆಗಳಿ೦ದ ಎಳೆಯಲ್ಪಟ್ಟು ೨೪ ಚಕ್ರಗಳನ್ನು ಹೊ೦ದಿರುವ ಸೂರ್ಯನ ರಥವನ್ನು ಪ್ರತಿನಿಧಿಸಲು ಈ ದೇವಸ್ಥಾನವನ್ನು ಕಟ್ಟಲಾಯಿತು. ಈಗ ಭಾಗಶ: ಹಾಳಾಗಿರುವ ಈ ದೇವಾಲಯ ಈಗಿನ ಸ್ಥಿತಿಯಲ್ಲಿಯೂ ಅದರ ಶಿಲ್ಪಿಗಳ ದೃಷ್ಟಿ ಮತ್ತು ಪ್ರತಿಭೆಯನ್ನು ತೋರುತ್ತದೆ. ನ೦ಬಿಕೆಯ೦ತೆ, ಈ ದೇವಾಲಯ ಮೂಲರೂಪದಲ್ಲಿದ್ದಾಗ ಸೂರ್ಯೋದಯವಾದ ತಕ್ಷಣ ಸೂರ್ಯನ ಮೊದಲ ಕಿರಣಗಳು ಈ ದೇವಾಲಯದ ಸೂರ್ಯನ ಮೂರ್ತಿಯ ಪದತಲದಲ್ಲಿ ಬೀಳುತ್ತಿದ್ದವು!
ಬಾಹ್ಯ ಸಂಪರ್ಕಗಳು
ವರ್ಗ:ವಿಶ್ವ ಪರಂಪರೆಯ ತಾಣಗಳು ವರ್ಗ:ಒಡಿಶಾ ವರ್ಗ:ಪ್ರವಾಸಿ ತಾಣಗಳು
ಗೊದ್ದನಮರ
ಗೊದ್ದನಮರ ಬರ್ಸರೇಸೀ ಕುಟುಂಬಕ್ಕೆ ಸೇರಿದ ಒಂದು ಕಾಡುಮರ. ಅರೆನೆಲ್ಲಿ, ಬೋಳಮಟೆ, ಹಾಲಉಲಿಗೆ ಇದರ ಪರ್ಯಾಯ ನಾಮಗಳು. ಗಾರುಗ ಪಿನೇಟ ವೈಜ್ಞಾನಿಕ ಹೆಸರು. ಭಾರತಾದ್ಯಂತ ಮಿಶ್ರಪರ್ಣಪಾತಿ ಕಾಡುಗಳಲ್ಲಿ ತೇಗ ಮತ್ತು ಸಾಲ ವೃಕ್ಷಗಳ ಜೊತೆಯಲ್ಲಿ ಕಂಡುಬರುತ್ತದೆ. ಆಗ್ನೇಯ ಏಷ್ಯ ಮತ್ತು ಪೆಸಿಫಿಕ್ ಸಾಗರದ ಕೆಲವು ದ್ವೀಪಗಳಲ್ಲೂ ಇದರ ವ್ಯಾಪ್ತಿಯಿದೆ.
ಬೇಸಾಯ
ಗೊದ್ದನಮರಕ್ಕೆ ಹೆಚ್ಚು ಬಿಸಿಲು ಬೇಕು. ಇದು ಕಡುಚಳಿಯನ್ನಾಗಲೀ ಶುಷ್ಕತೆಯನ್ನಾಗಲೀ ಸಹಿಸುವುದಿಲ್ಲ. ಆದರೆ ಕಾಳ್ಗಿಚ್ಚಿಗೆ ಬೇಗನೆ ತುತ್ತಾಗುವುದಿಲ್ಲ. ಮರವನ್ನು ಕಡಿದು ಹಾಕಿದಾಗ ಉಳಿಯುವ ಮೋಟಿನಿಂದ ಬೇಗನೆ ಚಿಗುರುತ್ತದೆ. ಅಲ್ಲದೆ ಯಥೇಚ್ಛವಾಗಿ ಬೇರುಸಸಿಗಳನ್ನೂ ಉತ್ಪಾದಿಸುತ್ತದೆ. ಇದರ ಸ್ವಾಭಾವಿಕ ಪುನರುತ್ಪತ್ತಿ ಬೀಜಗಳ ಮೂಲಕ. ಕಾಂಡತುಂಡುಗಳ ಮೂಲಕವೂ ವೃದ್ಧಿಸಬಹುದು. ಪ್ರತಿವರ್ಷ ಮಳೆಗಾಲದ ವೇಳೆಗೆ ಇದರ ಹಣ್ಣುಗಳು ಮಾಗಿ ನೆಲಕ್ಕೆ ಬಿದ್ದು ಬಿರಿಯುತ್ತವೆ. ಒಳಗಿನ ಬೀಜಗಳು ಮರು ವರ್ಷದ ಮಳೆಗಾಲದಲ್ಲಿ ಮೊಳೆತು ಸಸಿಗಳಾಗುತ್ತವೆ. ಗೊದ್ದನಮರವನ್ನು ಕೃತಕವಾಗಿ ವೃದ್ಧಿಸಲು ಬೀಜಗಳನ್ನೇ ಬಳಸಬಹುದಾದರೂ ಬೀಜಗಳು ಮೊಳೆಯಲು ಒಂದು ವರ್ಷ ಬೇಕಾಗುತ್ತದಲ್ಲದೆ ಸಸಿಗಳ ಬೆಳೆವಣಿಗೆ ನಿಧಾನವಾದ್ದರಿಂದ ಕಾಂಡ ತುಂಡುಗಳನ್ನು ನೆಟ್ಟು ಬೆಳೆಸುವುದೇ ವಾಡಿಕೆಯಲ್ಲಿರುವ ಮತ್ತು ಸೂಕ್ತವಾದ ಕ್ರಮವಾಗಿದೆ. ಇಂಥ ಗಿಡಗಳು ಶೀಘ್ರಗತಿಯಲ್ಲಿ ಬೆಳೆಯುತ್ತವೆ.
ಉಪಯೋಗ
ಗೊದ್ದನಮರದ ಚೌಬೀನೆಯ ರಸಕಾಷ್ಠ ಬಿಳಿಯಬಣ್ಣದ್ದು. ಚೇಗು ಕೆಂಪುಮಿಶ್ರಿತ ಕಂದು ಬಣ್ಣದ್ದು. ಚೇಗು ಗಟ್ಟಿಯಾಗಿದೆ. ಚೌಬೀನೆಯನ್ನು ಗಾಳಿಯ ಸಹಾಯದಿಂದ ಒಣಗಿಸಬಹುದಾದರೂ ರಸಕಾಷ್ಠ ಸುಲಭವಾಗಿ ಒಣಗದು. ಇದರಿಂದಾಗಿ ರಸಕಾಷ್ಠವನ್ನು ಸೂಕ್ತ ವಿಧಾನಗಳಿಂದ ಸಂಸ್ಕರಿಸಬೇಕು. ಚೌಬೀನೆಯನ್ನು ಸುಲಭವಾಗಿ ಗರಗಸದಿಂದ ಕೊಯ್ಯಬಹುದು. ಅಲ್ಲದೆ ಇದು ಮರಗೆಲಸಗಳಿಗೆ ಒಗ್ಗುತ್ತದೆ. ಚೇಗಿನಿಂದ ಪೀಠೋಪಕರಣಗಳನ್ನು ತಯಾರಿಸಬಹುದು. ಸಣ್ಣ ದೋಣಿ, ಮರದ ಹಲಗೆ, ಪೆಟ್ಟಿಗೆ, ಪೀಪಾಯಿ, ಪ್ಲೈವುಡ್, ಮನೆಕಟ್ಟಲು ಬೇಕಾಗುವ ಮರದ ವಸ್ತುಗಳು ಮುಂತಾದವನ್ನು ತಯಾರಿಸಲು ಚೌಬೀನೆಯನ್ನು ಉಪಯೋಗಿಸುತ್ತಾರೆ. ಕೆಳದರ್ಜೆಯ ಪೆನ್ಸಿಲುಗಳು ಹಾಗೂ ಬೆಂಕಿಪೊಟ್ಟಣದ ತಯಾರಿಕೆಗೆ ಸಹ ಬಳಸುವುದುಂಟು. ಇದರಿಂದ ಒಳ್ಳೆಯ ದರ್ಜೆಯ ಇದ್ದಲನ್ನೂ ಪಡೆಯಬಹುದು. ಗೊದ್ದನಮರದ ತಿರುಳನ್ನು ಗೊಡ್ಡೆಮರದ ತಿರುಳಿನೊಂದಿಗೆ ಸೇರಿಸಿ ಕಂದುಬಣ್ಣದ ಕಾಗದವನ್ನು ತಯಾರಿಸಲು ಬಳಸುತ್ತಾರೆ.
ಔಷಧೀಯ ಗುಣಗಳು
ಗೊದ್ದನಮರದ ಹಣ್ಣುಗಳನ್ನು ಹಸಿಯಾಗಿ, ಬೇಯಿಸಿ ಹಾಗೂ ಉಪ್ಪಿನಕಾಯಿ ರೂಪದಲ್ಲಿ ತಿನ್ನಬಹುದು. ಹುಳಿಯಾಗಿರುವ ಇವಕ್ಕೆ ತಂಪುಕಾರಕ ಹಾಗೂ ಜೀರ್ಣಕಾರಕ ಗುಣಗಳಿವೆ. ಎಲೆಯ ರಸವನ್ನು ಜೇನು ಹಾಗೂ ಇತರ ವಸ್ತುಗಳೊಡನೆ ಉಬ್ಬಸ ನಿವಾರಣೆಗೆ ಬಳಸುತ್ತಾರೆ. ಫಿಲಿಪೀನ್ಸಿನಲ್ಲಿ ಇದರ ಬೇರಿನ ಕಷಾಯವನ್ನು ಪುಪ್ಫುಸ ಸಂಬಂಧವಾದ ರೋಗಗಳ ಚಿಕಿತ್ಸೆಯಲ್ಲಿ ಬಳಸುವುದಿದೆ. ಇದರ ಎಲೆಗಳು ಹಾಗೂ ಎಳೆ ಚಿಗುರುಗಳು ದನಕರುಗಳಿಗೆ ಒಳ್ಳೆಯ ಮೇವು. ಮರದ ತೊಗಟೆ ಹಾಗೂ ಎಲೆಯ ಮೇಲಿನ ಗಂಟುಗಳನ್ನು ಚರ್ಮ ಹದ ಮಾಡಲು ಉಪಯೋಗಿಸುತ್ತಾರೆ. ಗೊದ್ದನಮರಕ್ಕೆ ಬೆಂಕಿಯನ್ನು ನಿರೋಧಿಸುವ ಸಾಮರ್ಥ್ಯವಿರುವುದರಿಂದ ಮತ್ತು ಈ ಮರ ಸುಲಭವಾಗಿ ಬೆಳೆಯುವುದರಿಂದ ಇದನ್ನು ಅರಣ್ಯ ವೃದ್ಧಿಗೆ ಉಪಯೋಗಿಸುತ್ತಾರೆ.
ಬಾಹ್ಯ ಸಂಪರ್ಕಗಳು
ವರ್ಗ:ಮರಗಳು ವರ್ಗ:ಔಷಧೀಯ ಸಸ್ಯಗಳು ವರ್ಗ:ಸಸ್ಯಗಳು
ತಲಕಾಡು
ತಲಕಾಡು, ಮೈಸೂರು ಜಿಲ್ಲೆಯಲ್ಲಿನ ಪ್ರಮುಖ ಯಾತ್ರಾಸ್ಥಳಗಳಲ್ಲಿ ಒಂದಾಗಿದೆ. ಇದು ಮೈಸೂರಿನಿಂದ ಸುಮಾರು ೪೫ ಕಿ.ಮೀ ದೂರದಲ್ಲಿದೆ. ಇಲ್ಲಿನ ಅತಿ ಸುಂದರವಾದ ಕಾವೇರಿ ನದಿ, ಮರಳು ಮತ್ತು ಇಲ್ಲಿನ ಪುರಾತನ ದೇವಸ್ಥಾನಗಳು ಜನರನ್ನು ಆಕರ್ಷಿಸುವಲ್ಲಿ ಯಶಸ್ವೀಯಾಗಿವೆ. ಇಲ್ಲಿರುವ ದೇವಾಲಯಗಳು ಗಂಗರ ಕಾಲದ ದೇವಾಲಯಗಳು. ಇಲ್ಲಿ ನಡೆಯುವ ಪಂಚಲಿಂಗ ದರ್ಶನ ವಿಶೇಷವಾದದ್ದು. ಪಂಚಲಿಂಗ ದರ್ಶನವು ೧೨ ಅಥವಾ ೧೩ ವರ್ಷಗಳಿಗೊಮ್ಮೆ ನಡೆಯುತ್ತದೆ. ಇದು ಐತಿಹಾಸಿಕವಾಗಿ ಹಾಗೂ ಧಾರ್ಮಿಕವಾಗಿ ಪ್ರಸಿದ್ದ ಸ್ಥಳವಾಗಿದೆ. ತಲಕಾಡು ಒಂದು ಕಾಲದಲ್ಲಿ 30 ದೇವಾಲಯಗಳಿಂದ ಕೂಡಿದ ಭವ್ಯ ನಗರವಾಗಿತ್ತು. ಆದರೆ 16ನೇ ಶತಮಾನದಲ್ಲಿ ಇವುಗಳೆಲ್ಲವು ಮರಳಿನಲ್ಲಿ ಮುಚ್ಚಿ ಹೋದವು. ಪವಿತ್ರವಾದ ತಲಕಾಡು ಕ್ಷೇತ್ರದಲ್ಲಿ ಪಂಚಲಿಂಗ ಸ್ವರೂಪಿಯಾಗಿ ಈಶ್ವರನು ನೆಲಸಿದ್ದಾನೆ. ತಲಕಾಡು ದಕ್ಷಿಣಕಾಶಿ ಎಂದು ಹೆಸರುವಾಸಿಯಾಗಿದೆ.
ಮಧ್ಯ ಕರ್ನಾಟಕದ ಇತಿಹಾಸದಲ್ಲಿ ತಲಕಾಡು
೧೧೧೬ ರಲ್ಲಿ ಹೊಯ್ಸಳ ಚಕ್ರವರ್ತಿ ವಿಷ್ಣುವರ್ಧನನ ದಂಡನಾಯಕನಾದ ಗಂಗರಾಜನು, ಚೋಳರ ವಿರುದ್ಧ ಹೋರಾಟ ಮಾಡಿ ಅವರನ್ನು ಸೋಲಿಸಿ ತಲಕಾಡನ್ನು ವಶಪಡಿಸಿಕೊಂಡನು. ಈ ಗೆಲುವಿನ ಕಾರಣದಿಂದ ತಲಕಾಡುಗೊಂಡ ಎಂಬ ಬಿರುದನ್ನು ವಿಷ್ಣುವರ್ಧನನಿಗೆ ಲಭಿಸಿತು. ಅವನೂ, ಅವನ ನಂತರ ಬಂದ ರಾಜರುಗಳು ತಲಕಾಡನ್ನು ೧೪ನೆಯ ಶತಮಾನದ ಮಧ್ಯಭಾಗದವರೆಗೆ ತಮ್ಮ ವಶದಲ್ಲಿಟ್ಟುಕೊಂಡಿದ್ದರು. ತಲಕಾಡು ಈ ಸಮಯದಲ್ಲಿ ಪ್ರಖ್ಯಾತಿ ಮತ್ತು ಹೆಸರನ್ನು ಪಡೆದು,ಏಳು ಪುರಗಳನ್ನೂ ಐದು ಮಠಗಳನ್ನೂ ಒಳಗೊಂಡು ಹೊಯ್ಸಳರ ಉಪರಾಜಧಾನಿಯಾಗಿ ಮೆರೆಯಿತು. ೧೩ನೆಯ ಬಲ್ಲಾಳನ ಕಾಲದಲ್ಲಿ (೧೨೯೧-೧೩೪೨) ಅವನ ಮುಖ್ಯಮಂತ್ರಿಯಾದ ಪೆರುಮಾಳ್ ಡಣಾಯಕ ತಲಕಾಡಿನ ಆಚೆಯ ದಡದ ಮೇಲಿರುವ ಒಂದು ಪಾಠಶಾಲೆಯನ್ನು ಕಟ್ಟಿಸಿ ಅದಕ್ಕೆ ಜಹಗೀರುಗಳನ್ನು ಹಾಕಿಕೊಟ್ಟ. ಹೊಯ್ಸಳ ಚಕ್ರವರ್ತಿಗಳು ಶಿವ ಮತ್ತು ವಿಷ್ಣು ದೇವಾಲಯಗಳೆರಡಕ್ಕೂ ಸಹಾಯ ಸಲ್ಲಿಸುತ್ತಿದ್ದರು. ೧೧೧೭ರಲ್ಲಿ ವಿಷ್ಣುವರ್ಧನ ತಲಕಾಡಿನಲ್ಲಿ ಕೀರ್ತಿನಾರಾಯಣ ದೇವಾಲಯವನ್ನು ಕಟ್ಟಿಸಿದ. ಅನಂತರ ಬಂದ ರಾಜರು ಅದಕ್ಕೆ ಅನೇಕ ಕಾಣಿಕೆಗಳನ್ನು ನೀಡಿದರು.
ಮೈಸೂರು ಅರಸರ ಪ್ರಕಾರ ತಲಕಾಡು
೧೪ನೆಯ ಶತಮಾನದ ಉತ್ತರಾರ್ಧದಲ್ಲಿ ತಲಕಾಡು ವಿಜಯನಗರದ ಅರಸರಿಗೆ ಸೇರಿತು. ೧೩೮೪ರಲ್ಲಿ ಸಾಳ್ವ ಮನೆತನಕ್ಕೆ ಸೇರಿದ ರಾಮದೇವ ತಲಕಾಡಿನಲ್ಲಿ ಅಧಿಕಾರಿಯಾಗಿ ರಾಜ್ಯಭಾರ ಮಾಡುತ್ತಿದ್ದನೆಂದೂ ಅವನು ಮುಸ್ಲಿಮರೊಂದಿಗೆ ಯುದ್ಧಮಾಡಿ ತೋತಕೊಂಡ ಎಂಬಲ್ಲಿ ಸತ್ತನೆಂದೂ ತಿಳಿಯುತ್ತದೆ. ಅಲ್ಲದೆ ೨ನೆಯ ದೇವರಾಯನ ಆಳ್ವಿಕೆಯಲ್ಲಿ ಇಲ್ಲಿಯ ಅಧಿಕಾರಿಯಾಗಿದ್ದ ಪೆರುಮಾಳ ದೇವರಸ ಕೀರ್ತಿನಾರಾಯಣ ದೇವಾಲಯಕ್ಕೆ ಧನಸಹಾಯ ಮಾಡಿದಂತೆ ತಿಳಿದುಬಂದಿದೆ. ವಿಜಯನಗರದ ಅಧಿಕಾರಿಗಳು ೧೭ನೆಯ ಶತಮಾನದ ಆರಂಭದ ವರೆಗೆ ತಲಕಾಡಿನಲ್ಲಿ ಆಳಿದರು. ಅವರು ಇಲ್ಲಿಯ ದೇವಾಲಯಗಳಿಗೆ ಕಾಣಿಕೆ ಮತ್ತು ಜಹಗೀರುಗಳನ್ನು ಕೊಡುವ ಸಂಪ್ರದಾಯವನ್ನಿಟ್ಟುಕೊಂಡಿದ್ದದು ಆ ಕಾಲದ ಶಾಸನಗಳಿಂದ ತಿಳಿಯುತ್ತದೆ. ವಿಜಯನಗರದ ಮಂತ್ರಿಗಳಲ್ಲೊಬ್ಬನಾದ ಮಾಧವಮಂತ್ರಿ ತಲಕಾಡಿನವನಾಗಿದ್ದ. ಆತ ತಲಕಾಡಿನ ಬಳಿಯಲ್ಲಿ ತನ್ನ ಹೆಸರಿನಲ್ಲಿ ಒಂದು ಅಣೆಕಟ್ಟೆಯನ್ನು ನಿರ್ಮಿಸಿದನಲ್ಲದೆ, ಪೂರ್ವದ ಚೋಳಲಿಂಗದ ಮೇಲೆ ಬಹುಶಃ ಈಗಿನ ವೈದ್ಯೇಶ್ವರ ದೇವಾಲಯವನ್ನು ಕಟ್ಟಿಸಿದ.
೧೬೧೦ರಲ್ಲಿ ತಿರುಮಲರಾಜ (ಇವನಿಗೆ ಶ್ರೀರಂಗರಾಯನೆಂದೂ ಹೆಸರಿತ್ತು) ಶ್ರೀರಂಗಪಟ್ಟಣದಲ್ಲಿ ವಿಜಯನಗರದ ಪ್ರತಿನಿಧಿಯಾಗಿದ್ದ. ಆಗ ಮೈಸೂರಿನ ಬೆಟ್ಟದ ಚಾಮರಾಜ ಒಡೆಯನ ತಮ್ಮ ರಾಜ ಒಡೆಯನಿಗೂ ತಿರುಮಲ ರಾಜನಿಗೂ ವೈರವಿತ್ತೆಂದು ಚಿಕ್ಕದೇವರಾಜ ವಂಶಾವಳಿಯಿಂದ ತಿಳಿದು ಬರುತ್ತದೆ. ಆದರೆ ಪೆನುಕೊಂಡೆಯಲ್ಲಿ ಆಳುತ್ತಿದ್ದ ವಿಜಯನಗರ ದೊರೆ ವೆಂಕಟಪತಿರಾಯನ ಬೆಂಬಲ ರಾಜಒಡೆಯನಿಗಿತ್ತು. ರಾಜಒಡೆಯರ ಪ್ರಭಾವದಿಂದ ತಿರುಮಲರಾಜನು ಭೀತನಾದ. ಗುಣಪಡಿಸಲಸಾಧ್ಯವಾದ ರೋಗದಿಂದ ಬಳಲುತ್ತಿದ್ದ ತಿರುಮಲರಾಜ ತಾನು ಜೀವಿಸುವುದು ಕಷ್ಟವೆಂದು ತಿಳಿದು, ಸ್ವಪ್ರೀತಿಯಿಂದ ರಾಜ ಒಡೆಯನನ್ನು ಕರೆಸಿ ಶ್ರೀರಂಗಪಟ್ಟಣವನ್ನೂ ಸಿಂಹಾಸನವನ್ನೂ ವಹಿಸಿಕೊಟ್ಟು ಅಲಮೇಲಮ್ಮ, ರಂಗಮ್ಮ ಎಂಬ ಪತ್ನಿಯರ ಸಹಿತ ತಲಕಾಡಿನ ಬಳಿಯಿದ್ದ ಮಾಲಿಂಗಿಗೆ ಹೋಗಿ ಅಲ್ಲಿ ಕೆಲವು ದಿನಗಳಿದ್ದು ಮರಣ ಹೊಂದಿದನೆಂದು ಮೈಸೂರು ರಾಜವಂಶದ ಚರಿತ್ರೆ ತಿಳಿಸುತ್ತದೆ. ಆದರೆ ಅವರಿಬ್ಬರ ನಡುವೆ ಇದ್ದ ಸಂಬಂಧವನ್ನು ಲಕ್ಷ್ಯಕ್ಕೆ ತೆಗೆದುಕೊಂಡರೆ ಇದು ಅಸಂಭವವೆಂದೂ ತಿರುಮಲರಾಯ ರಾಜ ಒಡೆಯನಿಗೆ ಹೆದರಿ ಅಥವಾ ಅವನ ಒತ್ತಾಯದಿಂದ ಹಾಗೆ ಓಡಿಹೋಗಿರಬಹುದೆಂದೂ ತೋರುತ್ತದೆ.
ವಿಜಯನಗರದ ಅರಸರ ಪ್ರಕಾರ ತಲಕಾಡು
ರಾಜ್ಯದಲ್ಲಿ ದೊರೆತ ಶಾಸನವೊಂದರ ಪ್ರಕಾರ ೧೬೧೨ರಲ್ಲಿ ರಾಜ ಒಡೆಯರ್ ಶ್ರೀರಂಗಪಟ್ಟಣವನ್ನು ವೆಂಕಟಪತಿರಾಯನಿಂದ ಕೊಡುಗೆಯಾಗಿ ಸ್ವೀಕರಿಸಿದನೆಂದು ತಿಳಿದು ಬಂದರೂ ನಿಜವಾಗಿ ಮೈಸೂರು ಅರಸ ಅದನ್ನು ಆಗಲೇ ತನ್ನದನ್ನಾಗಿ ಮಾಡಿಕೊಂಡಿದ್ದಕ್ಕೆ ವೆಂಕಟಪತಿರಾಯನ ಔಪಚಾರಿಕ ಒಪ್ಪಿಗೆ ದೊರೆತಿತ್ತು ಎಂದು ಕೆಲವು ವಿದ್ವಾಂಸರು ಅಭಿಪ್ರಾಯ ವ್ಯಕ್ತಪಡಿಸಿದ್ದಾರೆ. ಶ್ರೀರಂಗಪಟ್ಟಣದ ಶ್ರೀರಂಗನಾಯಕಿ ದೇವಿಗೆ ಅಲಂಕಾರ ಮಾಡಲು ವಾರಕ್ಕೆರಡು ಸಲ ತಾನು ಕೊಡುತ್ತಿದ್ದ ಕೆಲವು ರತ್ಮಾಭರಣಗಳನ್ನು ಅಲಮೇಲಮ್ಮ ಮಾಲಿಂಗಿಯ ಮಡುವಿಗೆ ತೆಗೆದುಕೊಂಡು ಹೋಗಿದ್ದಳು. ಕೆಲವು ದಿನಗಳ ಅನಂತರ ರಾಜ ಒಡೆಯರ್ ಆ ಆಭರಣಗಳನ್ನು ವಶಪಡಿಸಿಕೊಳ್ಳಲು ಪ್ರಯತ್ನ ಮಾಡಿದರು. ಆದರೆ ಅಲಮೇಲಮ್ಮ ಅವನ್ನು ರಾಜ ಒಡೆಯರ್ ರಿಗೆ ಒಪ್ಪಿಸಲಿಲ್ಲ. ಆಲಮೇಲಮ್ಮ ಮಹಾರಾಣಿಯ ಮೇಲೆ ದಂಡು-ದಾಳಿಯ ಸಹಿತ ರಾಜ ಒಡೆಯರ್ ಆಕ್ರಮಣ ಮಾಡಿದರು ಎಂದೂ, ಸಿಟ್ಟಿನಿಂದ ಅವಳು ತಲಕಾಡು ಮರಳಾಗಲಿ, ಮಾಲಿಂಗಿ ಮಡುವಾಗಲಿ, ಮೈಸೂರು ದೊರೆಗಳಿಗೆ ಮಕ್ಕಳು ಇಲ್ಲದೆ ಹೋಗಲಿ, ಎಂದು ಶಪಿಸಿ, ಆಭರಣಗಳನ್ನು ಸೆರಗಿನಲ್ಲಿ ಕಟ್ಟಿಕೊಂಡು ಮಾಲಿಂಗಿಯ ಮಡುವಿನಲ್ಲಿ ದುಮುಕಿ ಪ್ರಾಣ ನೀಗಿದಳು ಎಂಬುದು ಪ್ರತೀತಿ. ತಮ್ಮ ಅಚಾತುರ್ಯದಿಂದ ಸಂಭವಿಸಿದ ಈ ದುರಂತದಿಂದ ರಾಜ ಒಡೆಯರ್ ಪಶ್ಚಾತ್ತಾಪಪಟ್ಟು ಅಲಮೇಲಮ್ಮನ ರೂಪದ ಚಿನ್ನದ ಪ್ರತಿಮೆಯೊಂದನ್ನು ಮಾಡಿಸಿ ನಿತ್ಯವೂ ಅದಕ್ಕೆ ಪೂಜೆ ನಡೆಸುವಂತೆ ಏರ್ಪಡಿಸಿದ್ದು ಅಲ್ಲದೆ, ಆ ಪ್ರತಿಮೆಗೆ ಮಹಾನವಮಿಯ ದಿನ ಅರಮನೆಯಲ್ಲಿ ವಿಶೇಷ ಪೂಜೆ ನಡೆಸುವಂತೆ ಏರ್ಪಡಿಸಿದರು. ಈ ಪದ್ದತಿಯನ್ನು ಅನಂತರ ಮೈಸೂರಿನ ಅರಸರು ಅನುಸರಿಕೊಂಡು ಬಂದರು. ಅಂದಿನಿಂದ ತಲಕಾಡು ಮೈಸೂರು ರಾಜರ ವಶದಲ್ಲಿತ್ತು. ಪ್ರಚಲಿತವಿರುವ ಇನ್ನೊಂದು ಕಥೆಯ ಪ್ರಕಾರ, ಶ್ರೀರಂಗರಾಯನಿಗೆ ತೀವ್ರವಾದ ಬೇನೆಯಾಗಲು ಅವನು ಶ್ರೀರಂಗಪಟ್ಟಣದ ರಾಜ್ಯಭಾರವನ್ನು ಹೆಂಡತಿ ರಂಗಮ್ಮನಿಗೆ ವಹಿಸಿ, ತಲಕಾಡಿನ ವೈದ್ಯೇಶ್ವರನಿಗೆ ಪೂಜೆ ಸಲ್ಲಿಸುವ ಉದ್ದೇಶದಿಂದ ಅಲ್ಲಿಗೆ ಹೋದ. ಗಂಡನಿಗೆ ಮರಣ ಸನ್ನಿಹಿತವಾಗಿದೆಯೆಂಬುದನ್ನು ತಿಳಿದ ರಂಗಮ್ಮ, ಶ್ರೀರಂಗಪಟ್ಟಣದ ಮತ್ತು ಅದರ ಆಧೀನ ಪ್ರದೇಶಗಳ ರಾಜ್ಯಭಾರವನ್ನು ರಾಜ ಒಡೆಯರ್ ರಿಗೆ ವಹಿಸಿ, ತಾನೂ ತಲಕಾಡಿಗೆ ಹೋದಳು. ಅವಳು ಧರಿಸಿದ್ದ ಮೂಗುತಿಯನ್ನು ಪಡೆದುಕೊಳ್ಳಬೇಕೆಂಬ ದುರಾಸೆಯಿಂದ ರಾಜ ಒಡೆಯರ್ ಸೈನ್ಯದೊಂದಿಗೆ ತಲಕಾಡಿಗೆ ಹೋಗಿ ತಲಕಾಡನ್ನು ಗೆದ್ದುಕೊಂಡರು, ರಂಗಮ್ಮ ಕಾವೇರಿಯ ದಡಕ್ಕೆ ಹೋಗಿ, ಮೂಗುತಿಯನ್ನು ನೀರಿನಲ್ಲಿ ಎಸೆದು ಮೇಲೆ ಹೇಳಿದಂತೆ ಶಾಪಕೊಟ್ಟು ತಾನೂ ಹೊಳೆಗೆ ಹಾರಿಕೊಂಡಳು. ತಲಕಾಡಿನ ಹಳೆಯ ಊರಿನ ಬಹುಭಾಗ ಮರಳಿನಲ್ಲಿ ಹೂತುಹೋಗಿದೆ. ಹೊಳೆಯ ಮೇಲಿನಿಂದ ಬೀಸುವ ಗಾಳಿಯಲ್ಲಿ ತೂರಿಬರುವ ಮರಳಿನಿಂದ ಊರಿಗೆ ಆ ಪರಿಸ್ಥಿತಿ ಬಂದಿದೆ. ಮಾಧವಮಂತ್ರಿ ಆಣೆಕಟ್ಟನ್ನು ನಿರ್ಮಿಸಿದ ಅನಂತರ ಅಲ್ಲಿ ಶೇಖರವಾದ ಮರಳಿನಿಂದ ಈ ಅನಾಹುತವಾಗಿದೆಯೆಂದು ಭಾವಿಸಲಾಗಿದೆ. ಏರಿಬರುತ್ತಿರುವ ಮರಳಿನ ಆಕ್ರಮಣವನ್ನು ತಡೆಗಟ್ಟಲು ಸರ್ಕಾರದವರು ಗೇರುಮರಗಳನ್ನು ನೆಡುವುದೇ ಮುಂತಾದ ಅನೇಕ ಕಾರ್ಯಗಳನ್ನು ಕೈಗೊಂಡಿದ್ದಾರೆ.
ಉಲ್ಲೇಖಗಳು
ವರ್ಗ:ಮೈಸೂರು ಜಿಲ್ಲೆ ವರ್ಗ : ಹಿಂದೂ ದೇವಾಲಯಗಳು
ಜಿ.ಎಸ್.ಗಾಯಿ
ಡಾ.ಜಿ.ಎಸ್.ಗಾಯಿಯವರು ಭಾರತ ಸರಕಾರದ ಪ್ರಾಚ್ಯ ವಸ್ತು ಮತ್ತು ಪುರಾತತ್ವ ಇಲಾಖೆಯ ಉನ್ನತ ಹುದ್ದೆಗಳಲ್ಲಿ ಸೇವೆ ಸಲ್ಲಿಸಿದ್ದಾರೆ. ಭಾಷಾ ವಿಜ್ಞಾನ,ಭಾರತೀಯ ಇತಿಹಾಸ, ಸಂಸ್ಕೃತಿಗೆ ಸಂಬಂಧಿಸಿದಂತೆ ೮ ಕೃತಿಗಳನ್ನು, ನೂರಕ್ಕೂ ಹೆಚ್ಚು ಸಂಶೋಧನಾತ್ಮಕ ಲೇಖನಗಳನ್ನೂ ಪ್ರಕಟಿಸಿದ್ದಾರೆ. ಇವರಿಗೆ ಕರ್ನಾಟಕ ರಾಜ್ಯ ಪ್ರಶಸ್ತಿ ಲಭಿಸಿದೆ.
ಜನನ
ಗೋವಿಂದರಾವ್ ಗಾಯಿಯವರು ೧೯೧೭ರ ಮಾರ್ಚ್ ೦೩ ರಂದು ವಿಜಯಪುರ ಜಿಲ್ಲೆಯ ಅಥರ್ಗಾ ಎಂಬ ಗ್ರಾಮದಲ್ಲಿ ಜನಿಸಿದರು. ಅವರ ತಂದೆ ಸ್ವಾಮಿರಾವ್ ಗಾಯಿ ಬಿಜಾಪುರದಲ್ಲಿ ನ್ಯಾಯಾಲಯದಲ್ಲಿ ಉದ್ಯೋಗಿ. ಅವರ ತಾಯಿ ಅಂಬಕ್ಕ. ಅವರಿಗೆ ಒಂಬತ್ತು ಗಂಡು ಮತ್ತು ಒಂದು ಹೆಣ್ಣುಸಂತಾನ. ಕೊನೆಯವರೇ ಗೋವಿಂದರಾವ್.
ಶಿಕ್ಷಣ
ವಿಜಯಪುರದಲ್ಲಿ ಅವರ ಪ್ರೌಢಶಾಲೆಯವರೆಗಿನ ಶಿಕ್ಷಣ ಸಾಗಿತು. .ನಂತರ ಪುಣೆಯಲ್ಲಿ ಫರ್ಗ್ಯುಸನ್ ಕಾಲೇಜಿನಲ್ಲಿ ಪದವಿ ಪಡೆದರು. ಪದವಿಯಲ್ಲಿ, ಸಂಸ್ಕೃತ ಅವರ ಆಯ್ಕೆಯ ವಿಷಯ. ೧೯೩೯ರಲ್ಲಿ ಆನರ್ಸ್ ಪದವಿ ಪಡೆದರು. ಅವರು ಸಂಶೋಧನೆಗೆ ಆರಿಸಿ ಕೊಂಡ ವಿಷಯ ಎಂಟು, ಒಂಬತ್ತು, ಮತ್ತು ಹತ್ತನೇ ಶತಮಾನದ ಶಾಸನಗಳ ಹಿನ್ನೆಲೆಯಲ್ಲಿ ಭಾಷಾಶಾಸ್ತ್ರಕ್ಕೆ ಸಂಬಂಧಿಸಿದ ವ್ಯಾಕರಣ. Historical grammar of old Kannada ಎಂಬ ಪ್ರೌಢ ಮಹಾಪ್ರಬಂಧವನ್ನು ಪ್ರೊ.ಸಿ.ಆರ್.ಶಂಕರನ್ ಅವರ ಮಾರ್ಗ ದರ್ಶನದಲ್ಲಿ ಬಾಂಬೆ ವಿ.ವಿ ಯಿಂದ ಪಿ.ಎಚ್.ಡಿ ಪದವಿಯನ್ನು ಪಡೆದರು.
ಕೃತಿಗಳು
ಸಾಹಿತ್ಯ ಪರಿಷತ್ತಿನ ಕನ್ನಡ -ಕನ್ನಡ ನಿಘಂಟುವಿನ ಎಂಟನೆಯ ಮತ್ತು ಅಂತಿಮ ಸಂಪುಟ ಕಾರ್ಯವನ್ನು ನಿರ್ವಹಿಸಿ ಅದು ಅಚ್ಚಿನ ಮನೆ ಸೇರದ ಮೇಲೆ ೧೯೯೫ರಲ್ಲಿ ಕಾಲವಶರಾದರು ಆಗ ಅವರಿಗೆ ೭೮ ವರ್ಷ ವಯಸ್ಸು.
ಉಲ್ಲೇಖಗಳು
ಜಿ.ಎಸ್.ಗಾಯಿ ಜಿ.ಎಸ್.ಗಾಯಿ ವರ್ಗ:ಕನ್ನಡ ಸಾಹಿತ್ಯ
ಡರ್ಮ್‌ಸ್ಟಾಡ್ಟಿಯಮ್
ಡರ್ಮ್ಸ್ಟಾಡ್ಟಿಯಮ್ ಒಂದು ಹೊಸ ಪೀಳಿಗೆಯ ಮೂಲಧಾತು. ಇದು ೨೦೦೩ರ ವರೆಗೂ ಮೂಲಧಾತು-೧೧೦ ಎಂದೇ ಗುರುತಿಸಲ್ಪಟ್ಟಿತ್ತು. ಇದು ಒಂದು ಕೃತಕವಾಗಿ ಸೃಷ್ಟಿಸಲ್ಪಟ್ಟ ವಿಕಿರಣಶೀಲ ಮೂಲವಸ್ತು. ಇಷ್ಟರವರೆಗೆ ಇದರ ೪ ಸಮಸ್ಥಾನಿಗಳನ್ನು ಗುರುತಿಸಲಾಗಿದೆ. ಈ ಎಲ್ಲಾ ಸಮಸ್ಥಾನಿಗಳೂ ಅತ್ಯಂತ ಕ್ಷಿಪ್ರವಾಗಿ ವಿಕಿರಣ ಹೊಂದುತ್ತವಾದುದರಿಂದ ಇದರ ಬಗ್ಗೆ ಹೆಚ್ಚಿನ ಮಾಹಿತಿ ಸಂಗ್ರಹಿಸುವುದು ಕಷ್ಟಕರ. ಇದನ್ನು ೧೯೯೪ರಲ್ಲಿ ಜರ್ಮನಿಯ ವಿಜ್ಞಾನಿಗಳು ಕಂಡುಹಿಡಿದ್ದಿದ್ದರೂ ೨೦೦೩ರಲ್ಲಷ್ಟೇ ಅಧಿಕೃತವಾಗಿ ಇದರ ಸಂಶೋಧನೆ ನಡೆದ ಊರಿನ ಹೆಸರಿನಿಂದ ನಾಮಕರಣ ಮಾಡಲಾಯಿತು.
ಕ್ಯಾಲಿಫೋರ್ನಿಯಾದ ಧ್ವಜ
ಕರಡಿ ಧ್ವಜವು ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಜ್ಯವಾದ ಕ್ಯಾಲಿಫೋರ್ನಿಯಾದ ಅಧಿಕೃತ ಧ್ವಜವಾಗಿದೆ. ಧ್ವಜದ ಪೂರ್ವಗಾಮಿಯನ್ನು ಮೊದಲು ೧೮೪೬ ರ ಕರಡಿ ಧ್ವಜದ ದಂಗೆಯ ಸಮಯದಲ್ಲಿ ಹಾರಿಸಲಾಯಿತು ಮತ್ತು ಇದನ್ನು ಕರಡಿ ಧ್ವಜ ಎಂದೂ ಕರೆಯಲಾಯಿತು. ೧೮೩೬ ರ ಸ್ವಾತಂತ್ರ್ಯ ಚಳುವಳಿಯಲ್ಲಿ ಲೋನ್ ಸ್ಟಾರ್ ಫ್ಲ್ಯಾಗ್ ಎಂದು ಕರೆಯಲ್ಪಡುವ ಪೂರ್ವವರ್ತಿಯನ್ನು ಬಳಸಲಾಯಿತು. ಆ ಧ್ವಜದಿಂದ ಕೆಂಪು ನಕ್ಷತ್ರದ ಅಂಶವು ಇಂದಿನ ಕರಡಿ ಧ್ವಜದಲ್ಲಿ ಕಾಣಿಸಿಕೊಳ್ಳುತ್ತದೆ.
ಪ್ರಸ್ತುತ ಧ್ವಜ
link=//upload.wikimedia.org/wikipedia/commons/thumb/3/32/Flag_of_California_at_State_Capitol.jpg/170px-Flag_of_California_at_State_Capitol.jpg|left|thumb| ಕ್ಯಾಲಿಫೋರ್ನಿಯಾ ಸ್ಟೇಟ್ ಕ್ಯಾಪಿಟಲ್‌ನಲ್ಲಿ ಧ್ವಜವನ್ನು ಪ್ರದರ್ಶಿಸಲಾಗಿದೆ.
ಕಾನೂನು ಮತ್ತು ಪ್ರೋಟೋಕಾಲ್
೧೯೧೧ ರ ಶಾಸನವು ಈ ರೀತಿ ಹೇಳುತ್ತದೆ:
link=//upload.wikimedia.org/wikipedia/commons/thumb/d/d1/Women%27s_March_SF_Civic_Center.jpg/170px-Women%27s_March_SF_Civic_Center.jpg|thumb| ಸ್ಯಾನ್ ಫ್ರಾನ್ಸಿಸ್ಕೋ ಸಿಟಿ ಹಾಲ್ ಮುಂದೆ ಧ್ವಜ ಹಾರುತ್ತಿರುವ ದೃಶ್ಯ ೧೯೫೩ ರಲ್ಲಿ ರಾಜ್ಯ ಧ್ವಜದ ವಿನ್ಯಾಸ ಮತ್ತು ವಿಶೇಷಣಗಳನ್ನು ಗವರ್ನರ್ ಅರ್ಲ್ ವಾರೆನ್ ಸಹಿ ಮಾಡಿದ ಮಸೂದೆಯಲ್ಲಿ ಪ್ರಮಾಣೀಕರಿಸಲಾಯಿತು. ಇದನ್ನು ಕ್ಯಾಲಿಫೋರ್ನಿಯಾದ ಮರಿನ್ ಕೌಂಟಿಯ ಡೊನಾಲ್ಡ್ ಗ್ರೇಮ್ ಕೆಲ್ಲಿ ವಿವರಿಸಿದರು. ಕ್ಯಾಲಿಫೋರ್ನಿಯಾ ರಾಜ್ಯ ಧ್ವಜವನ್ನು ಸಾಮಾನ್ಯವಾಗಿ "ಕರಡಿ ಧ್ವಜ" ಎಂದು ಕರೆಯಲಾಗುತ್ತದೆ. ವಾಸ್ತವವಾಗಿ ಧ್ವಜವನ್ನು ಅಳವಡಿಸಿಕೊಳ್ಳುವ ಪ್ರಸ್ತುತ ಕಾನೂನು ಕ್ಯಾಲಿಫೋರ್ನಿಯಾ ಸರ್ಕಾರದ ಕೋಡ್‍ನ ೪೨೦ ರ ಸೆಕ್ಷನ್ ಈ ರೀತಿ ಹೇಳುತ್ತದೆ: "ಕರಡಿ ಧ್ವಜವು ಕ್ಯಾಲಿಫೋರ್ನಿಯಾದ ರಾಜ್ಯ ಧ್ವಜವಾಗಿದೆ".
ಕ್ಯಾಲಿಫೋರ್ನಿಯಾ ಗವರ್ನಮೆಂಟ್ ಕೋಡ್‌ನ ಸೆಕ್ಷನ್ ೪೩೯ ರ ಪ್ರಕಾರ ಕ್ಯಾಲಿಫೋರ್ನಿಯಾದ ಧ್ವಜದ ಸರಿಯಾದ ಪ್ರದರ್ಶನಕ್ಕಾಗಿ ನಿಯಮಗಳು ಮತ್ತು ಪ್ರೋಟೋಕಾಲ್‌ಗಳನ್ನು ಕ್ಯಾಲಿಫೋರ್ನಿಯಾ ಅಡ್ಜಟಂಟ್ ಜನರಲ್ ನಿಯಂತ್ರಿಸುತ್ತಾರೆ:
ಧ್ವಜವನ್ನು ಲಂಬವಾಗಿ ಪ್ರದರ್ಶಿಸಿದಾಗ ಕರಡಿ ಮತ್ತು ನಕ್ಷತ್ರವು ಮೇಲ್ಮುಖವಾಗಿ ಮತ್ತು ಕೆಂಪು ಪಟ್ಟಿಯು ಎಡಭಾಗದಲ್ಲಿರುವಂತೆ ಅದನ್ನು ೯೦ ಡಿಗ್ರಿಗಳಷ್ಟು ಪ್ರದಕ್ಷಿಣಾಕಾರವಾಗಿ ತಿರುಗಿಸಲಾಗುತ್ತದೆ.
ಧ್ವಜವನ್ನು ರಾಜ್ಯ ಚಿಹ್ನೆಯಾಗಿಯೂ ಬಳಸಲಾಗುತ್ತದೆ.
ವಿನ್ಯಾಸ
link=//upload.wikimedia.org/wikipedia/commons/thumb/e/e3/US_Navy_040723-N-8213G-176_USS_Ronald_Reagan_%28CVN_76%29_Sailors_waive_the_California_state_flag_symbolic_of_their_new_homeport_at_Naval_Air_Station_North_Island%2C_San_Diego%2C_Calif.jpg/220px-thumbnail.jpg|right|thumb| ಸ್ಯಾನ್ ಡಿಯಾಗೋದಲ್ಲಿ ನಾವಿಕರು ಧ್ವಜವನ್ನು ಹಾರಿಸುತ್ತಿರುವ ದೃಶ್ಯ. ಕರಡಿ ಧ್ವಜದ ಮೊದಲ ಅಧಿಕೃತ ಆವೃತ್ತಿಯನ್ನು ಕ್ಯಾಲಿಫೋರ್ನಿಯಾ ರಾಜ್ಯ ಶಾಸಕಾಂಗವು ಅಂಗೀಕರಿಸಿತು ಹಾಗೂ ಅದನ್ನು ೧೯೧೧ ರಲ್ಲಿ ಗವರ್ನರ್ ಹಿರಾಮ್ ಜಾನ್ಸನ್ ಅವರು ಅಧಿಕೃತ ರಾಜ್ಯ ಧ್ವಜವಾಗಿ ಕಾನೂನಿಗೆ ಸಹಿ ಹಾಕಿದರು.
ಸಮಕಾಲೀನ ರಾಜ್ಯ ಧ್ವಜವು ಕೆಳಭಾಗದಲ್ಲಿ ಅಗಲವಾದ ಕೆಂಪು ಪಟ್ಟಿಯೊಂದಿಗೆ ಬಿಳಿಯಾಗಿರುತ್ತದೆ. ಮೇಲಿನ ಎಡ ಮೂಲೆಯಲ್ಲಿ ಕೆಂಪು ನಕ್ಷತ್ರವಿದೆ. ಮಧ್ಯದಲ್ಲಿ ಎಡಕ್ಕೆ ಮುಖಮಾಡಿರುವ ಗ್ರಿಜ್ಲಿ ಕರಡಿ ಹಸಿರು ಹುಲ್ಲಿನ ಮೇಲೆ ನಡೆಯುತ್ತಿರುವಂತೆ ಕಾಣಬರುತ್ತದೆ. ಕರಡಿಯ ಗಾತ್ರವು ಹೋಸ್ಟ್ ಅಗಲದ ೨/೩ ಗಾತ್ರವಾಗಿದೆ ಮತ್ತು ೨ ರಿಂದ ೧ ರ ಅನುಪಾತವನ್ನು ಹೊಂದಿರುತ್ತದೆ. ಐದು ನಕ್ಷತ್ರವನ್ನು ೧೮೩೬ ರ ಕ್ಯಾಲಿಫೋರ್ನಿಯಾ ಲೋನ್ ಸ್ಟಾರ್ ಫ್ಲ್ಯಾಗ್‌ನಿಂದ ತೆಗೆದುಕೊಳ್ಳಲಾಗಿದೆ.
ಕರಡಿ ಧ್ವಜವನ್ನು ೧೯೧೧ ರಲ್ಲಿ ಅಳವಡಿಸಿಕೊಂಡಾಗ ೧೯೫೩ ರವರೆಗೆ ಕರಡಿಯ ಚಿತ್ರವು ಧ್ವಜ ತಯಾರಕರನ್ನು ಅವಲಂಬಿಸಿ ಬದಲಾಗುತ್ತಿತ್ತು ಹಾಗೂ ಅಂತಿಮವಾಗಿ ಮೊನಾರ್ಕ್ನ ಚಿತ್ರವನ್ನು ಆಧರಿಸಿ ಪ್ರಮಾಣೀಕರಿಸಲಾಯಿತು. ೧೯೫೩ ರಲ್ಲಿ ಕರಡಿ ಚಿತ್ರವನ್ನು ಚಾರ್ಲ್ಸ್ ಕ್ರಿಶ್ಚಿಯನ್ ನಹ್ಲ್ ೧೮೫೫ ರ ಜಲವರ್ಣವನ್ನು ಆಧರಿಸಿ ಪ್ರಮಾಣೀಕರಿಸಲಾಯಿತು. ೧೯೫೩ ರ ಕಾನೂನು ಕರಡಿಯ ಅಧಿಕೃತ ಕಪ್ಪು ಮತ್ತು ಬಿಳಿ ರೆಂಡರಿಂಗ್ ಜೊತೆಗೆ ಹುಲ್ಲು ಮತ್ತು ಕಂದು ಟಫ್ಟ್‌ಗಳ ಕಥಾವಸ್ತುವನ್ನು ಒಳಗೊಂಡಿದೆ. ಈ ರೇಖಾಚಿತ್ರ, ಧ್ವಜದ ಬಣ್ಣಗಳು ಮತ್ತು ಆಯಾಮಗಳನ್ನು ವ್ಯಾಖ್ಯಾನಿಸುವ ಇತರ ವಿಶೇಷಣಗಳನ್ನು "೫೪ - ಜೆ - ೦೩" ಎಂದು ಗುರುತಿಸಲಾಗಿದೆ.
೨೦೦೧ ರಲ್ಲಿ ನಾರ್ತ್ ಅಮೇರಿಕನ್ ವೆಕ್ಸಿಲೊಲಾಜಿಕಲ್ ಅಸೋಸಿಯೇಷನ್ ತನ್ನ ಸದಸ್ಯರನ್ನು ೭೨ ಯು.ಎಸ್. ರಾಜ್ಯ, ಯು.ಎಸ್. ಪ್ರಾದೇಶಿಕ ಮತ್ತು ಕೆನಡಾದ ಪ್ರಾಂತೀಯ ಧ್ವಜಗಳ ವಿನ್ಯಾಸಗಳ ಮೇಲೆ ಸಮೀಕ್ಷೆ ನಡೆಸಿತು ಕ್ಯಾಲಿಫೋರ್ನಿಯಾದ ಧ್ವಜಕ್ಕೆ ೧೩ ನೇ ಸ್ಥಾನವನ್ನು ನೀಡಿತು.
ಬಣ್ಣಗಳು
link=//upload.wikimedia.org/wikipedia/commons/thumb/5/5f/Flag_of_California_%28vertical%29.svg/120px-Flag_of_California_%28vertical%29.svg.png|thumb|180x180px| ಲಂಬ ಪ್ರದರ್ಶನ ೧೯೫೩ ರ ಶಾಸನವು ಅಮೆರಿಕದ ಸ್ಟ್ಯಾಂಡರ್ಡ್ ಕಲರ್ ಕಾರ್ಡ್‌ನ ೯ ನೇ ಆವೃತ್ತಿಗೆ (ಈಗ ಸ್ಟ್ಯಾಂಡರ್ಡ್ ಕಲರ್ ರೆಫರೆನ್ಸ್ ಆಫ್ ಅಮೇರಿಕಾ ಎಂದು ಕರೆಯಲಾಗುತ್ತದೆ) ಸಂಬಂಧಿಸಿದಂತೆ ಒಟ್ಟು ಐದು ಬಣ್ಣಗಳೊಂದಿಗೆ (ಬಿಳಿ ಕ್ಷೇತ್ರವನ್ನು ಒಳಗೊಂಡಂತೆ) ಕ್ಯಾಲಿಫೋರ್ನಿಯಾ ಧ್ವಜದ ನಿಖರವಾದ ಛಾಯೆಗಳನ್ನು ವ್ಯಾಖ್ಯಾನಿಸಿದೆ. ನೀಲಿ ಬಣ್ಣವನ್ನು ಹೊಂದಿರದ ನಾಲ್ಕು ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಜ್ಯದ ಧ್ವಜಗಳಲ್ಲಿ ಇದು ಒಂದಾಗಿದೆ (ಇತರ ಮೂರು ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಜ್ಯಗಳು ಅಲಬಾಮಾ, ಮೇರಿಲ್ಯಾಂಡ್ ಮತ್ತು ನ್ಯೂ ಮೆಕ್ಸಿಕೊ ).
ಕ್ಯಾಲಿಫೋರ್ನಿಯಾದ ಲೋನ್ ಸ್ಟಾರ್
link=//upload.wikimedia.org/wikipedia/commons/thumb/4/48/1836_alvarado_flag.webp/200px-1836_alvarado_flag.webp.png|right|thumb|200x200px| ಕ್ಯಾಲಿಫೋರ್ನಿಯೊ ನಾಯಕ ಜುವಾನ್ ಬಟಿಸ್ಟಾ ಅಲ್ವಾರಾಡೊ ಅವರ ೧೮೩೬ ರ ಕ್ಯಾಲಿಫೋರ್ನಿಯಾದ ಸ್ವಾತಂತ್ರ್ಯ ಚಳುವಳಿಯಿಂದ ಬಳಸಲ್ಪಟ್ಟ ಕೆಂಪು ಲೋನ್ ಸ್ಟಾರ್ ಧ್ವಜ. ೧೮೩೬ ರಲ್ಲಿ ಜುವಾನ್ ಅಲ್ವಾರಾಡೊ ನೇತೃತ್ವದ ದಂಗೆಯು ಮೆಕ್ಸಿಕೊದಿಂದ ಆಲ್ಟಾ ಕ್ಯಾಲಿಫೋರ್ನಿಯಾದ ಸ್ವಾತಂತ್ರ್ಯವನ್ನು ಘೋಷಿಸಿತು. ಸ್ವತಃ ಗವರ್ನರ್ ಎಂದು ಘೋಷಿಸಿಕೊಂಡ ಅಲ್ವಾರಾಡೊ ಅವರನ್ನು ಬೆಂಬಲಿಸಲು ಐಸಾಕ್ ಗ್ರಹಾಂ ನೇತೃತ್ವದ ಅಮೇರಿಕ ಸಂಯುಕ್ತ ಸಂಸ್ಥಾನದ ಗಡಿಭಾಗದವರನ್ನು ನೇಮಿಸಿಕೊಂಡರು. ಬಂಡುಕೋರರು ರಾಜಧಾನಿ ಮಾಂಟೆರಿಯನ್ನು ಸುಲಭವಾಗಿ ವಶಪಡಿಸಿಕೊಂಡರು. ಆದರೆ ದಕ್ಷಿಣದ ನಾಯಕರಾದ ಜುವಾನ್ ಬಾಂಡಿನಿ ಮತ್ತು ಕಾರ್ಲೋಸ್ ಆಂಟೋನಿಯೊ ಕ್ಯಾರಿಲ್ಲೊ ಅವರನ್ನು ಬಂಡಾಯಕ್ಕೆ ಸೇರಲು ಮನವೊಲಿಸಲು ಸಾಧ್ಯವಾಗಲಿಲ್ಲ. ಅಂತರ್ಯುದ್ಧವನ್ನು ಎದುರಿಸಿದ ಅಲ್ವಾರಾಡೊ ಮತ್ತು ಇತರ ಕ್ಯಾಲಿಫೋರ್ನಿಯೋಗಳು ಕೇಂದ್ರ ಸರ್ಕಾರದೊಂದಿಗೆ ರಾಜಿ ಮಾಡಿಕೊಳ್ಳಲು ಮಾತುಕತೆ ನಡೆಸಿದರು. ಇದರಲ್ಲಿ ಕ್ಯಾಲಿಫೋರ್ನಿಯಾದ ನಾಯಕರು ಹೆಚ್ಚಿನ ಸ್ಥಳೀಯ ನಿಯಂತ್ರಣಕ್ಕೆ ಪ್ರತಿಯಾಗಿ ೧೮೩೬ ರ "ಸಿಯೆಟ್ ಲೆಸ್" ಮೆಕ್ಸಿಕನ್ ಸಂವಿಧಾನದ ಅಡಿಯಲ್ಲಿ "ಇಲಾಖೆ" ಎಂಬ ಸ್ಥಾನಮಾನವನ್ನು ಸ್ವೀಕರಿಸಿದರು. ಅಲ್ವಾರಾಡೊ ಮುಂದಿನ ವರ್ಷ ಗವರ್ನರ್ ಆಗಿ ನೇಮಕಗೊಂಡರು.
ಕ್ಯಾಲಿಫೋರ್ನಿಯಾದ ಲೋನ್ ಸ್ಟಾರ್ ಫ್ಲಾಗ್ ಅಲ್ವಾರಾಡೋನ ದಂಗೆಗೆ ಸಂಬಂಧಿಸಿದೆ. ಬಿಳಿ ಹಿನ್ನೆಲೆಯ ಬಣ್ಣದಲ್ಲಿ ಒಂದೇ ಕೆಂಪು ನಕ್ಷತ್ರವನ್ನು ಹೊಂದಿದೆ. ಒಂದು ಕೊನೆಯ ಮೂಲ ಧ್ವಜವನ್ನು ಆಟ್ರಿ ನ್ಯಾಷನಲ್ ಸೆಂಟರ್‌ನಲ್ಲಿ ಆರ್ಕೈವ್ ಮಾಡಲಾಗಿದೆ.
ಮೂಲ ಕರಡಿ ಧ್ವಜ
ಮೊದಲ ಕರಡಿ ಧ್ವಜದ ಡಿಜಿಟಲ್ ಪುನರುತ್ಪಾದನೆ     ಟಾಡ್ಸ್ ಕರಡಿ ಧ್ವಜದ ಡಿಜಿಟಲ್ ಪುನರುತ್ಪಾದನೆ      ಟಾಡ್‌ನ ಮೂಲ ಕರಡಿ ಧ್ವಜವನ್ನು ಸೋನೋಮಾ ದಂಗೆಯ ಸಮಯದಲ್ಲಿ ತಯಾರಿಸಲಾಯಿತು ಹಾಗೂ ಅಲ್ಲಿ ಆ ಧ್ವಜವನ್ನು ಹಾರಿಸಲಾಯಿತು. ( ೧೮೯೦ ರ ಛಾಯಾಚಿತ್ರ ) ಮೂಲ ಗ್ರಿಜ್ಲಿ ಕರಡಿ ಧ್ವಜವನ್ನು ಪೀಟರ್ ಸ್ಟಾರ್ಮ್ ರಚಿಸಿದ್ದಾರೆ. ವಿಲಿಯಂ ಎಲ್ ಟಾಡ್ ವಿನ್ಯಾಸಗೊಳಿಸಿದ ಈ ಕರಡಿ ಧ್ವಜದ ಆವೃತ್ತಿಯನ್ನು ಕ್ಯಾಲಿಫೋರ್ನಿಯಾದ ಸೊನೊಮಾದಲ್ಲಿ ಜೂನ್ ೧೮೪೬ ರಲ್ಲಿ ೧೪ ಮತ್ತು ೧೭ ರ ನಡುವಿನ ದಿನಾಂಕದಂದು ವಿಲಿಯಂ ಬಿ.ಐಡೆ. ಸೇರಿದಂತೆ  "ಕರಡಿ ಫ್ಲ್ಯಾಗರ್ಸ್" ಎಂದು ಕರೆಯಲ್ಪಟ್ಟ ಪುರುಷರು ಬೆಳೆಸಿದರು. ನಿಖರವಾದ ರಚನೆಯ ದಿನಾಂಕವು ಸ್ವಲ್ಪಮಟ್ಟಿಗೆ ಅಸ್ಪಷ್ಟವಾಗಿದೆ. ಆದಾಗ್ಯೂ ಅಮೇರಿಕ ಸಂಯುಕ್ತ ಸಂಸ್ಥಾನದ ನೇವಲ್ ಲೆಫ್ಟಿನೆಂಟ್ ಜಾನ್ ಮಿಸ್ರೂನ್ ಜೂನ್ ೧೮೪೬ ರಂತೆ ಧ್ವಜದ ಅಸ್ತಿತ್ವವನ್ನು ವರದಿ ಮಾಡಿದರು.
ವಿಲಿಯಂ ಎಲ್ ಟಾಡ್ ಮೇರಿ ಟಾಡ್ ಲಿಂಕನ್ ಅವರ ಸೋದರ ಸಂಬಂಧಿಯಾಗಿದ್ದರು. ಕ್ಯಾಲಿಫೋರ್ನಿಯಾ ಮಿಲಿಟರಿ ಇಲಾಖೆಯಿಂದ ಪ್ರಕಟವಾದ ಫ್ಲಾಗ್ಸ್ ಓವರ್ ಕ್ಯಾಲಿಫೋರ್ನಿಯಾ ಪುಸ್ತಕದ ಪ್ರಕಾರ ಧ್ವಜದ ಮೇಲಿನ ನಕ್ಷತ್ರವು ೧೮೩೬ ಕ್ಯಾಲಿಫೋರ್ನಿಯಾ ಲೋನ್ ಸ್ಟಾರ್ ಫ್ಲ್ಯಾಗ್ ಅನ್ನು ಮರುಪಡೆಯಿತು. ಟಾಡ್ ೧೮೭೮ ರಲ್ಲಿ ಲಾಸ್ ಏಂಜಲೀಸ್ ಎಕ್ಸ್‌ಪ್ರೆಸ್‌ಗೆ ಬರೆದ ಪತ್ರದಲ್ಲಿ ನಕ್ಷತ್ರವನ್ನು ಬ್ಲ್ಯಾಕ್‌ಬೆರಿ ಜ್ಯೂಸ್ ಬಳಸಿ ಮತ್ತು ಕ್ಯಾಲಿಫೋರ್ನಿಯಾ ಲೋನ್ ಸ್ಟಾರ್ ಫ್ಲ್ಯಾಗ್‌ಗೆ ಗುರುತಿಸಿ ಚಿತ್ರಿಸಲಾಗಿದೆ ಎಂದು ಹೇಳುತ್ತಾನೆ. ಕರಡಿಯನ್ನು ಶಕ್ತಿ ಮತ್ತು ಮಣಿಯದ ಪ್ರತಿರೋಧದ ಸಂಕೇತವಾಗಿ ವಿನ್ಯಾಸಗೊಳಿಸಲಾಗಿದೆ.
ಸೊನೊಮಾ ಸ್ಟೇಟ್ ಹಿಸ್ಟಾರಿಕ್ ಪಾರ್ಕ್ ಪ್ರಕಾರ ಧ್ವಜದ ನಿರ್ಮಾಣವನ್ನು ಹೀಗೆ ವಿವರಿಸಲಾಗಿದೆ:
ಮೂಲ ಕರಡಿ ಧ್ವಜ ಮತ್ತು ಅದನ್ನು ಸಂಕೇತಿಸಿದ ಗಣರಾಜ್ಯವು ಜೂನ್ ೧೪ ರಿಂದ ಜುಲೈ ೯ ರವರೆಗೆ ಸಂಕ್ಷಿಪ್ತ ವೃತ್ತಿಜೀವನವನ್ನು ಸಂಕೇತಿಸುತ್ತದೆ. ಜುಲೈ 7, 1846 ರಂದು, ಯುನೈಟೆಡ್ ಸ್ಟೇಟ್ಸ್ ನೌಕಾಪಡೆಯ ಪೆಸಿಫಿಕ್ ಸ್ಕ್ವಾಡ್ರನ್‌ನ ಕಮೋಡೋರ್ ಜಾನ್ ಡ್ರೇಕ್ ಸ್ಲೋಟ್ ಮೊದಲು 28-ಸ್ಟಾರ್ ಅಮೇರಿಕನ್ ಧ್ವಜವನ್ನು ಆಲ್ಟಾ ಕ್ಯಾಲಿಫೋರ್ನಿಯಾದ ರಾಜಧಾನಿ ಮಾಂಟೆರಿಯಲ್ಲಿ ಏರಿಸಿದರುಮತ್ತು ಯುನೈಟೆಡ್ ಸ್ಟೇಟ್ಸ್‌ಗೆ ಭೂಪ್ರದೇಶವನ್ನು ಪಡೆದರು.
ಎರಡು ದಿನಗಳ ನಂತರ ೯ ಜುಲೈ  ೧೮೪೬ ರಂದು ನೌಕಾಪಡೆಯ ಲೆಫ್ಟಿನೆಂಟ್ ಜೋಸೆಫ್ ವಾರೆನ್ ರೆವೆರೆ ಸೊನೊಮಾಗೆ ಆಗಮಿಸಿದರು. ನಂತರ ಕರಡಿ ಧ್ವಜವನ್ನು ಕೆಳಕ್ಕೆ ಎಳೆದರು ಹಾಗೂ ಅದರ ಸ್ಥಳದಲ್ಲಿ ನಕ್ಷತ್ರಗಳು ಮತ್ತು ಪಟ್ಟೆಗಳು ಚಾಲನೆಯಲ್ಲಿವೆ. ಕರಡಿ ಧ್ವಜವನ್ನು ಯುವ ಜಾನ್ ಇ. ಮಾಂಟ್ಗೊಮೆರಿಗೆ ( ಯು.ಎಸ್.ಎಸ್. ಪೋರ್ಟ್ಸ್‌ಮೌತ್‌ನ ಕಮಾಂಡರ್ ಜಾನ್ ಬಿ. ಮಾಂಟ್ಗೊಮೆರಿಯ ಮಗ) ನೀಡಲಾಯಿತು. ನಂತರ ಅವರು ತಮ್ಮ ತಾಯಿಗೆ ಪತ್ರದಲ್ಲಿ "ಕಫಿ ಘರ್ಜನೆಯಿಂದ ಕೆಳಗಿಳಿದ" - "ಕಫಿ" ಎಂಬುದು ಧ್ವಜದ ಮೇಲಿರುವ ಕರಡಿಗೆ ಅವನ ಅಡ್ಡಹೆಸರು.
ಯುವ ಮಾಂಟ್ಗೊಮೆರಿಗೆ ನೀಡಲಾದ ಕರಡಿ ಧ್ವಜವು ಯು.ಎಸ್.ಎಸ್. ಪೋರ್ಟ್ಸ್‌ಮೌತ್‌ನೊಂದಿಗೆ ೧೮೪೮ ರಲ್ಲಿ ಅಮೇರಿಕ ಸಂಯುಕ್ತ ಸಂಸ್ಥಾನದ ಪೂರ್ವ ಕರಾವಳಿಗೆ ಮರಳಿತು. ಆದರೆ ೧೮೫೫ ರಲ್ಲಿ ಕ್ಯಾಲಿಫೋರ್ನಿಯಾಗೆ ಹಿಂತಿರುಗಿಸಲಾಯಿತು. ಧ್ವಜವನ್ನು ಕ್ಯಾಲಿಫೋರ್ನಿಯಾದ ಇಬ್ಬರು ಸೆನೆಟರ್‌ಗಳಾದ ಜಾನ್ ಬಿ. ವೆಲ್ಲರ್ ಮತ್ತು ವಿಲಿಯಂ ಎಂ. ಗ್ವಿನ್ ಅವರಿಗೆ ನೀಡಲಾಯಿತು. ಈ ಧ್ವಜವನ್ನು ೮ ಸೆಪ್ಟೆಂಬರ್ ೧೮೫೫ ರಂದು ಸೊಸೈಟಿ ಆಫ್ ಕ್ಯಾಲಿಫೋರ್ನಿಯಾ ಪಯೋನಿಯರ್‌ಗಳಿಗೆ ದಾನ ಮಾಡಲಾಯಿತು. ಅಲ್ಲದೇ ಈ ಧ್ವಜವನ್ನು  ೧೮ ಏಪ್ರಿಲ್ ೧೯೦೬ ರಂದು ಮಹಾನ್ ಸ್ಯಾನ್ ಫ್ರಾನ್ಸಿಸ್ಕೊ ಭೂಕಂಪದ ನಂತರ ಸಂಭವಿಸಿದ ಬೆಂಕಿಯಲ್ಲಿ ನಾಶವಾಗುವವರೆಗೆ ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿನ ಸೊಸೈಟಿಯ ಪಯೋನೀರ್ ಹಾಲ್‌ಗಳಲ್ಲಿ ಸಂರಕ್ಷಿಸಲ್ಪಟ್ಟಿತು. ಇಂದು ಸೊನೊಮಾ ಬ್ಯಾರಕ್ಸ್ ಅಥವಾ ಎಲ್ ಪ್ರೆಸಿಡಿಯೊ ಡಿ ಸೊನೊಮಾದಲ್ಲಿ ಪ್ರತಿಕೃತಿಯನ್ನು ಪ್ರದರ್ಶಿಸಲಾಗುತ್ತದೆ. ಕ್ಯಾಲಿಫೋರ್ನಿಯಾದ ಸೊನೊಮಾದಲ್ಲಿನ ಪ್ಲಾಜಾದಲ್ಲಿ ಧ್ವಜವನ್ನು ಏರಿಸಿದ ನೆನಪಿಗಾಗಿ ಪ್ರತಿಮೆಯೂ ಇದೆ (ಕರಡಿ ಧ್ವಜ ಸ್ಮಾರಕ).
ಅಂತರ್ಯುದ್ಧದ ಅವಧಿ
ಪ್ರತ್ಯೇಕತೆಯ ಬಿಕ್ಕಟ್ಟು ಮತ್ತು ೧೮೬೧ ರಲ್ಲಿ ಅಮೇರಿಕನ್ ಅಂತರ್ಯುದ್ಧದ ಆರಂಭಿಕ ಭಾಗದಲ್ಲಿ ಕ್ಯಾಲಿಫೋರ್ನಿಯಾವನ್ನು ಒಕ್ಕೂಟದ ಬೆಂಬಲಿಗರು ಮತ್ತು ದಕ್ಷಿಣದ ಪ್ರತ್ಯೇಕತೆಯ ಬೆಂಬಲಿಗರ ನಡುವೆ ವಿಂಗಡಿಸಲಾಯಿತು. ಯುದ್ಧಕ್ಕೆ ಮುಂಚಿನ ತಿಂಗಳುಗಳಲ್ಲಿ ಲಾಸ್ ಏಂಜಲೀಸ್ ಕೌಂಟಿ ಮತ್ತು ಸ್ಯಾನ್ ಬರ್ನಾರ್ಡಿನೊ ಕೌಂಟಿಯಲ್ಲಿ ಸರ್ಕಾರವನ್ನು ವಿರೋಧಿಸಿದ ಕೆಲವರು ನಕ್ಷತ್ರಗಳು ಮತ್ತು ಪಟ್ಟೆಗಳ ಬದಲಿಗೆ ಕರಡಿ ಧ್ವಜದ ರೂಪಾಂತರಗಳನ್ನು ಹಾರಿಸುವ ಮೂಲಕ ಪ್ರತ್ಯೇಕತೆಗೆ ಬೆಂಬಲವನ್ನು ತೋರಿಸಿದರು.
ಅನಾತೋಲ್ ಫ್ರಾನ್ಸ್
ಅನಾತೋಲ್ ಫ್ರಾನ್ಸ್ [೧೮೪೪-೧೯೨೪] ಸಾಹಿತ್ಯಕ್ಕಾಗಿ ೧೯೨೧ ರಲ್ಲಿ ನೋಬೆಲ್ ಪ್ರಶಸ್ತಿಪಡೆದ ಫ್ರೆಂಚ್ ಸಾಹಿತಿ. ಕತೆ ಮತ್ತು ಕಾದಂಬರಿಗಾರರು. ಇವರ ನಿಜನಾಮಧೇಯ, 'Jacques Anatole Francois Thibault' ಎಂದು.
ಕ್ಯಾಲಿಫೋರ್ನಿಯಾದ ಧ್ವಜ
ಅಂತರ್ಯುದ್ಧದ ಅವಧಿ
ಯುದ್ಧದ ಸಮಯದಲ್ಲಿ ಒಕ್ಕೂಟದ ಸೈನಿಕರು ಪ್ರತ್ಯೇಕತಾವಾದಿಗಳ ವಿರುದ್ಧ ಪಶ್ಚಿಮವನ್ನು ರಕ್ಷಿಸಿದರು. ಅವರು ಸ್ಯಾಕ್ರಮೆಂಟೊದಲ್ಲಿನ ಕ್ಯಾಲಿಫೋರ್ನಿಯಾ ಸ್ಟೇಟ್‌ಹೌಸ್‌ನ ಮೇಲೆ ಸೇರಿದಂತೆ ಅನೇಕ ಸ್ಥಳಗಳಲ್ಲಿ ಒಕ್ಕೂಟದ ಧ್ವಜಗಳನ್ನು ಹಾರಿಸಿದರು. ನಂತರ ಅವರು ಹಿಡಿಯುವ ಮೊದಲು ಅಲ್ಲಿಂದ ಕಣ್ಮರೆಯಾಗುತ್ತಾರೆ. ೪ ಜುಲೈ ೧೮೬೧ ರಂದು ಸ್ಯಾಕ್ರಮೆಂಟೊದಲ್ಲಿ ಅಮೇರಿಕ ಸಂಯುಕ್ತ ಸಂಸ್ಥಾನದ ಸ್ವಾತಂತ್ರ್ಯ ದಿನಾಚರಣೆಯ ಸಂದರ್ಭದಲ್ಲಿ ಪ್ರಜಾಪ್ರಭುತ್ವವಾದಿ ಮತ್ತು ಅನುಭವಿ ಮೇಜ್ ಜೆಪಿ ಗಿಲ್ಲಿಸ್ ಅವರು ಗ್ರೇಟ್ ಬ್ರಿಟನ್‌ನಿಂದ ಯುನೈಟೆಡ್ ಸ್ಟೇಟ್ಸ್‌ನ ಸ್ವಾತಂತ್ರ್ಯವನ್ನು ಮತ್ತು ಒಕ್ಕೂಟದ ಪ್ರತ್ಯೇಕತೆಯನ್ನು ಆಚರಿಸಿದರು. ಮೊದಲ ಒಕ್ಕೂಟದ ಧ್ವಜವಾದ ನಕ್ಷತ್ರಗಳು ಮತ್ತು ಬಾರ್‌ಗಳ (ಅಮೆರಿಕಾ ಸಂಯುಕ್ತ ಸಂಸ್ಥಾನಗಳ ಧ್ವಜಗಳು ಅಮೆರಿಕಾದ ಅಂತರ್ಯುದ್ಧದ ಸಮಯದಲ್ಲಿ ಮೂರು ಸತತ ವಿನ್ಯಾಸಗಳ ಇತಿಹಾಸವನ್ನು ಹೊಂದಿವೆ. ಧ್ವಜಗಳನ್ನು "ಸ್ಟಾರ್ಸ್ ಮತ್ತು ಬಾರ್ಸ್" ಎಂದು ಕರೆಯಲಾಗುತ್ತಿತ್ತು) ಆಧಾರದ ಮೇಲೆ ಧ್ವಜವನ್ನು ಅನಾವರಣಗೊಳಿಸಿದರು. ಆದರೆ ಒಕ್ಕೂಟದ ಬ್ಯಾನರ್‌ನ ಏಳು ನಕ್ಷತ್ರಗಳ ಬದಲಿಗೆ ಹದಿನೇಳು ನಕ್ಷತ್ರಗಳನ್ನು ಹೊಂದಿದೆ. ಗುಲಾಮಗಿರಿಯ ಪರವಾದ ವ್ಯಕ್ತಿಗಳ ಹರ್ಷೋದ್ಗಾರಗಳಿಗೆ ಬೀದಿಯಲ್ಲಿ ಮೆರವಣಿಗೆ ನಡೆಸುತ್ತಿದೆ. ಅಂತರ್ಯುದ್ಧದ ಸಮಯದಲ್ಲಿ ಕ್ಯಾಲಿಫೋರ್ನಿಯಾದಲ್ಲಿ ಸೆರೆಹಿಡಿಯಲಾದ ಏಕೈಕ ಒಕ್ಕೂಟದ ಧ್ವಜ ಇದಾಗಿದೆ. ಒಕ್ಕೂಟವಾದಿ ಜ್ಯಾಕ್ ಬಿಡರ್‌ಮ್ಯಾನ್ ಗಿಲ್ಲಿಸ್ ಅವರನ್ನು ಖಂಡಿಸಿದರು. ಅವರ ಕೈಗಳಿಂದ ಧ್ವಜವನ್ನು ಹರಿದು ಹಾಕಿದರು ಮತ್ತು ಧ್ವಜವನ್ನು ಹಿಂದಕ್ಕೆ ತೆಗೆದುಕೊಳ್ಳಲು ಪ್ರಯತ್ನಿಸಲು ಪ್ರತ್ಯೇಕತಾವಾದಿಗಳನ್ನು ನಿಂದಿಸಿದರು. ಆದರೆ ಯಾರೂ ಪ್ರಯತ್ನಿಸಲಿಲ್ಲ. ಗಿಲ್ಲಿಸ್‌ನ ಧ್ವಜವನ್ನು ಜ್ಯಾಕ್ ಬಿಡರ್‌ಮ್ಯಾನ್ ವಶಪಡಿಸಿಕೊಂಡ ಕಾರಣ ಇದನ್ನು "ಬಿಡರ್‌ಮ್ಯಾನ್ ಫ್ಲಾಗ್" ಅಥವಾ "ಗಿಲ್ಲಿಸ್ ಫ್ಲಾಗ್" ಎಂದು ಕರೆಯಲಾಗುತ್ತದೆ.
ಅನಾತೋಲ್ ಫ್ರಾನ್ಸ್
ಬಾಲ್ಯದ ದಿನಗಳು
ಅನಾತೋಲ್ ಫ್ರಾನ್ಸ್‍ರ ತಂದೆ, ಪುಸ್ತಕದ ವ್ಯಾಪಾರಿಯಾಗಿದ್ದರು. ಅವರ ಪುಸ್ತಕದಂಗಡಿಯ ಹೆಸರು, ’Library the France’ ತನ್ನ ಹೆಸರಿನ ಜೊತೆಗೆ, ಅಂಗಡಿಯ ಹೆಸರನ್ನು ಜೋಡಿಸಿ ತಮ್ಮ ’ಕಾವ್ಯನಾಮ’ ವನ್ನಾಗಿ ಇಟ್ಟುಕೊಂಡರು. ಪತ್ರಕರ್ತರಾಗಿ, ಪ್ರಕಾಶನ ಸಂಸ್ಥೆಯ ಸಹಾಯಕರಾಗಿ, ಕೆಲಸಮಾಡಿದರು. ಕೆಲಕಾಲ ಶಿಕ್ಷಕರಾಗಿ ಮತ್ತು ಸೈನ್ಯದಲ್ಲಿ ಸೈನಿಕರಾಗಿ ದುಡಿದರು.ಅನಾತೋಲ್ ಫ್ರಾನ್ಸ್ ಮುಂದೆ ಪುಸ್ತಕಾಲಯದಲ್ಲಿ ಲೈಬ್ರೆರಿಯನ್ ಆಗಿ, (೧೮೭೬-೧೮೯೦) ’ಕಮ್ಯುನಿಸ್ಟ್ ವಿಚಾರಧಾರೆ,’ ಅವರನ್ನು ಆಕರ್ಷಿಸಿತ್ತು. ಹಾಗಾಗಿ ಧಾರ್ಮಿಕ ಢಂಬಾಚಾರಗಳನ್ನು ಅಲ್ಲಗಳೆಯುತ್ತಿದ್ದರು. ರೋಮನ್ ಕ್ಯಾಥೊಲಿಕ್ ಚರ್ಚ್ ಅವರ ಬರಹಗಳನ್ನು ನಿಷೇಧಿಸಿತ್ತು. ಕೆಲವು ವೇಳೆ ಅನಾತೋಲ್ ಫ್ರಾನ್ಸ್‍ರವರು ಫ್ರೆಂಚ್ ಸಮಾಜದ ರೀತಿ-ನೀತಿಗಳನ್ನು ತೀಕ್ಷ್ಣವಾದ ವಿಮರ್ಶೆಗೆ ಒಳಪಡಿಸಿ ಮಾತಾಡುತ್ತಿದ್ದರು
ಕ್ಯಾಲಿಫೋರ್ನಿಯಾದ ಧ್ವಜ
ರಾಜ್ಯಪಾಲರ ಧ್ವಜ
link=//upload.wikimedia.org/wikipedia/commons/thumb/1/1d/Flag_of_the_Governor_of_California.svg/220px-Flag_of_the_Governor_of_California.svg.png|thumb| ಕ್ಯಾಲಿಫೋರ್ನಿಯಾದ ಗವರ್ನರ್ ಧ್ವಜ ಕ್ಯಾಲಿಫೋರ್ನಿಯಾದ ಗವರ್ನರ್ ಧ್ವಜವು ಆಕಾಶ ನೀಲಿ ಕ್ಷೇತ್ರದ ಮೇಲೆ ಕೇಂದ್ರೀಕೃತವಾಗಿರುವ ಕ್ಯಾಲಿಫೋರ್ನಿಯಾದ ಮುದ್ರೆಯನ್ನು ಒಳಗೊಂಡಿದೆ. ಇತರ ಅಮೇರಿಕ ಸಂಯುಕ್ತ ಸಂಸ್ಥಾನದ ಗವರ್ನರ್‌ಗಳ ಧ್ವಜಗಳಂತೆ ಮೈದಾನದ ಮೂಲೆಗಳಲ್ಲಿ ನಾಲ್ಕು ನಕ್ಷತ್ರಗಳಿವೆ.
ಅನಾತೋಲ್ ಫ್ರಾನ್ಸ್
ಸಾಹಿತ್ಯ
೧೯೦೮ ರಲ್ಲಿ ಪ್ರಕಟಿತವಾದ ಅನಾತೋಲ್ ಫ್ರಾನ್ಸ್ ರವರ ಸುಪ್ರಸಿದ್ಧ ಕಾದಂಬರಿ, ’[Penguin Island]' ಈ ಕಾದಂಬರಿಯ ವಿಷಯ, ಒಬ್ಬ ಮಠಾಧಿಪತಿ, ಪ್ರಮಾದವಶಾತ್ ಪೆಂಗ್ವಿನ್ ಪಕ್ಷಿ ಗಳಿಗೆ ಜ್ಞಾನ-ದೀಕ್ಷೆ ಕೊಡುತ್ತಾನೆ. ಆಗ ಅವು ಮಾನವರಾಗಿ ಪರಿವರ್ತಿತಗೊಳ್ಳುತ್ತವೆ. ಮಾನವರ ಸಹಜ ದೌರ್ಬಲ್ಯಗಳಾದ, ಕೊಲೆ, ಸುಲಿಗೆ, ವಂಚನೆಗಳು ಶುರುವಾಗುತ್ತವೆ. ಹೀಗೆ ಮುಂದುವರೆದು, ಭಯೋತ್ಪಾದಕರ, ಬಾಂಬ್ ಸ್ಫೋಟಕ್ಕೆ, ಒಂದು ನಾಗರೀಕತೆಯೇ ಬಲಿಯಾಗುವ ವಿಪರ್ಯಾಸವನ್ನು ನಾವು ಮನಗಾಣುತ್ತೇವೆ. ೧೯೧೪ ರಲ್ಲಿ ಅನಾತೋಲ್ ಫ್ರಾನ್ಸ್‍ರವರಿಂದ ಪ್ರಕಟವಾದ ದೇವತೆಗಳ ದಂಗೆ ಎಂಬ ಕಾದಂಬರಿ, ಫ್ರಾನ್ಸ್ ದೇಶದ ಮುಖ್ಯ ಕಾದಂಬರಿಯೆಂದು ಕೆಲವು ವಿಮರ್ಶಕರ ಅಂಬೋಣ. ಇದಲ್ಲದೆ ಸಮಕಾಲೀನ ಇತಿಹಾಸದಡಿಯಲ್ಲಿ ಅನಾತೋಲ್ ಫ್ರಾನ್ಸ್, ೪ ಕಾದಂಬರಿಗಳನ್ನು ರಚಿಸಿದ್ದಾರೆ. ಅವರು ಬರೆದ ಸಣ್ಣ ಕಥೆಗಳು ಜಗತ್ತಿನ ಎಲ್ಲ ಸಾಹಿತ್ಯಕ ಭಾಷೆಗಳಿಗೆ ರೂಪಾಂತರಗೊಂಡಿದೆ. ನೋಬೆಲ್ ಪ್ರಶಸ್ತಿ ಬಂದ ಬಳಿಕ ಅವರ ಸಮಗ್ರ ಕೃತಿಗಳನ್ನು ೨ ಸಂಪುಟಗಳಲ್ಲಿ ೧೯೨೫-೩೫ ರ ನಡುವೆ ಪ್ರೆಂಚ್ ಸರಕಾರ ಪ್ರಕಟಿಸಿತು.
ಕ್ಯಾಲಿಫೋರ್ನಿಯಾದ ಧ್ವಜ
ಬಾಹ್ಯ ಕೊಂಡಿಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಅನಾತೋಲ್ ಫ್ರಾನ್ಸ್
ಬಾಹ್ಯ ಸಂಪರ್ಕಗಳು
ವರ್ಗ:ಸಾಹಿತ್ಯದ ನೊಬೆಲ್ ಪ್ರಶಸ್ತಿ ಪುರಸ್ಕೃತರು ವರ್ಗ:ಕಾದಂಬರಿಕಾರರು ವರ್ಗ:ಫ್ರಾನ್ಸ್
ಅಪರಿಚಿತ ಹಾರಾಡುವ ವಸ್ತು
ಇತಿಹಾಸ
ವಿವರಣೆಗೆ ನಿಲುಕದ ಅಂತರಿಕ್ಷ ವೀಕ್ಷಣೆಗಳು ಇತಿಹಾಸದಾದ್ಯಂತ ಉಲ್ಲೇಖಿಸಲ್ಪಟ್ಟಿವೆ. ಅವುಗಳಲ್ಲಿ ಕೆಲವು ನಿಸ್ಸಂದೇಹವಾಗಿ ಖಗೋಳೀಯ ಸ್ವರೂಪದ್ದಾಗಿದ್ದವು. ಅಂದರೆ, ಧೂಮಕೇತುಗಳು, ಪ್ರಕಾಶಮಾನವಾದ ಉಲ್ಕೆಗಳು, ಬರಿಗಣ್ಣಿನಿಂದ ನೋಡಬಹುದಾದ ಐದು ಗ್ರಹಗಳ ಪೈಕಿ ಒಂದು ಅಥವಾ ಹೆಚ್ಚಿನ ಗ್ರಹಗಳು, ಗ್ರಹಗಳ ಸಂಯೋಗಗಳು, ಅಥವಾ ಹುಸಿಸೂರ್ಯ (ಸೂರ್ಯಾಭಾಸ) ಮತ್ತು ಎರಡೂ ಕಡೆ ಉಬ್ಬಿದ ಮೋಡಗಳಂತಹ, ವಾತಾವರಣದ ಬೆಳಕಿನ ವಿದ್ಯಮಾನಗಳು ಇವುಗಳಲ್ಲಿ ಸೇರಿದ್ದವು. ಇದಕ್ಕೊಂದು ಉದಾಹರಣೆ ಹ್ಯಾಲಿಯ ಧೂಮಕೇತು. ೨೪೦ B.Cಯಲ್ಲಿ ಚೈನಾದ ಖಗೋಳಶಾಸ್ತ್ರಜ್ಞರಿಂದ ಮೊಟ್ಟಮೊದಲ ಬಾರಿಗೆ ಮತ್ತು ಪ್ರಾಯಶಃ ೪೬೭ B.Cಯಷ್ಟು ಮುಂಚಿತವಾಗಿ ಇದು ದಾಖಲಿಸಲ್ಪಟ್ಟ್ಟಿತು. ಇತರ ಐತಿಹಾಸಿಕ ವರದಿಗಳು ರಂಜನೀಯವಾಗಿಲ್ಲದ ವಿವರಣೆಗಳನ್ನು ನಿರಾಕರಿಸುವಂತೆ ತೋರಿದರೂ, ಇಂತಹ ವಿವರಣೆಯನ್ನು ಅಳೆಯುವುದು ಅಥವಾ ನಿರ್ಣಯಿಸುವುದು ಕಷ್ಟ. ಅವುಗಳ ವಾಸ್ತವಿಕ ಕಾರಣಗಳೇನೇ ಇರಲಿ, ಇತಿಹಾಸದಾದ್ಯಂತ ಇಂಥ ದೃಶ್ಯಗಳನ್ನು ಅತಿಮಾನುಷ ಕೌತುಕಗಳಂತೆ, ದೇವದೂತರಂತೆ, ಅಥವಾ ಇತರ ಧಾರ್ಮಿಕ ಶಕುನಗಳಂತೆ ಪರಿಗಣಿಸಲಾಗಿದೆ. ಮಧ್ಯಯುಗದ ಚಿತ್ರಕಲೆಗಳಲ್ಲಿನ ಕೆಲವೊಂದು ವಸ್ತುಗಳು ಗಮನ ಸೆಳೆಯುವ ರೀತಿಯಲ್ಲಿ UFO ವರದಿಗಳಿಗೆ ಹೋಲುವಂತೆ ಕಾಣಿಸಬಹುದು. ಆ ವಸ್ತುಗಳನ್ನು ಧಾರ್ಮಿಕ ಚಿಹ್ನೆಗಳೆಂದು ಕಲಾ ಇತಿಹಾಸಕಾರರು ವಿವರಿಸುತ್ತಾರೆ. ಇವು ಮಧ್ಯಯುಗದ ಮತ್ತು ನವೋದಯ ಯುಗದ ಇನ್ನೂ ಅನೇಕ ಚಿತ್ರಕಲೆಗಳಲ್ಲಿ ಬಿಂಬಿತವಾಗಿವೆ. ಷೆನ್ ಕುವೋ (೧೦೩೧–೧೦೯೫), ಎಂಬ ಒಬ್ಬ ಚೀನೀ ಕವಿ, ಸರ್ಕಾರಿ ಪಾರಂಗತ-ಅಧಿಕಾರಿ ಮತ್ತು ಪ್ರತಿಭಾಪೂರ್ಣ ಬಹುಶ್ರುತ ಆವಿಷ್ಕಾರಕ ಮತ್ತು ಪಂಡಿತ, ತನ್ನ ಡ್ರೀಮ್‌ ಪೋಲ್‌ ಎಸ್ಸೇಸ್‌ (೧೦೮೮) ಎಂಬ ಕೃತಿಯಲ್ಲಿ ಹಾರುವ ತಟ್ಟೆಯೊಂದರ ಕುರಿತಾಗಿ ವಿಶದವಾದ ಉದ್ಧೃತಭಾಗವನ್ನು ಬರೆದ. ಅನ್‌ಹುಯಿ ಮತ್ತು ಜಿಯಾಂಗ್‌ಸು (ವಿಶೇಷವಾಗಿ ಯಾಂಗ್‌ಝೌ ನಗರದಲ್ಲಿ) ಎಂಬ, ೧೧ನೇ ಶತಮಾನದಲ್ಲಿನ ಪ್ರತ್ಯಕ್ಷಸಾಕ್ಷಿಗಳ ಪುರಾವೆಯನ್ನು ಆತ ದಾಖಲಿಸಿದ. ತೆರೆದುಕೊಂಡ ಬಾಗಿಲುಗಳನ್ನು ಹೊಂದಿದ್ದ ಹಾರುವ ವಸ್ತುವೊಂದು ತನ್ನ ಒಳಭಾಗದಿಂದ (ಮುತ್ತಿನಾಕಾರದ ಒಂದು ವಸ್ತುವಿನಿಂದ) ಕಣ್ಣುಕುಕ್ಕುವ ಬೆಳಕನ್ನು ಕಾರುತ್ತಾ, ಹತ್ತು ಮೈಲುಗಳಷ್ಟು ತ್ರಿಜ್ಯದ ಅಳತೆಯಲ್ಲಿ ಮರಗಳಿಂದ ನೆರಳುಗಳನ್ನು ಮೂಡಿಸುತ್ತಿತ್ತು, ಮತ್ತು ಪ್ರಚಂಡ ವೇಗದೊಂದಿಗೆ ಮೇಲಕ್ಕೆ ಹಾರಿಹೋಗುತ್ತಿತ್ತು ಎಂದು ಆ ಇಬ್ಬರು ಪ್ರತ್ಯಕ್ಷದರ್ಶಿಗಳು ಹೇಳಿಕೆ ನೀಡಿದ್ದರು. ನಮ್ಮ ಬಯಲು-ದುರ್ಬೀನುಗಳನ್ನು ತೆಗೆಯಲು ನಮಗೆ ಸಮಯವಿದ್ದುದರಿಂದ, ಹೊಳೆಯುವ ಮೇಲ್ಮೈಯನ್ನು ಹೊಂದಿದ್ದ ಅಂಡಾಕಾರದ ವಸ್ತುವೊಂದನ್ನು ಅತಿ ಸ್ಪಷ್ಟವಾಗಿ ನಾವು ನೋಡಿದೆವು. ಅದರ ಒಂದು ಭಾಗ ಸೂರ್ಯನ ಬೆಳಕಿನ ಕಾರಣದಿಂದಾಗಿ ಪ್ರಕಾಶಮಾನವಾಗಿತ್ತು." ರೋರಿಕ್‌ ನೀಡಿದ ಮತ್ತೊಂದು ವಿವರಣೆಯೆಂದರೆ, "...ಅದು ಉತ್ತರದಿಂದ ದಕ್ಷಿಣಕ್ಕೆ ಹಾರುತ್ತಿದ್ದ ಒಂದು ಹೊಳೆಯುವ ಕಾಯ. ಬಯಲು ದುರ್ಬೀನುಗಳು ಕೈನಲ್ಲಿವೆ. ಅದೊಂದು ಬೃಹತ್‌ ಕಾಯ. ಒಂದು ಭಾಗ ಸೂರ್ಯನ ಬೆಳಕಿನಲ್ಲಿ ಹೊಳೆಯುತ್ತದೆ. ಅದು ಅಂಡಾಕಾರದಲ್ಲಿದೆ. ನಂತರ ಅದುಹೇಗೋ ಮತ್ತೊಂದು ದಿಕ್ಕಿಗೆ ಅದು ತಿರುಗಿಕೊಂಡು, ನೈರುತ್ಯ ದಿಕ್ಕಿನಲ್ಲಿ ಕಣ್ಮರೆಯಾಗುತ್ತದೆ." ಹೀಗೆ ಆ ಸಮಯದಲ್ಲಿ ಪ್ರಸ್ತಾಪಿಸಲ್ಪಟ್ಟ ಕೆಲವೊಂದು ವಿವರಣೆಗಳಲ್ಲಿ, ಸಂತ ಎಲ್ಮೋನ ಬೆಂಕಿ, ಶುಕ್ರ ಗ್ರಹ, ಆಮ್ಲಜನಕದ ಕೊರತೆಯಿಂದಾದ ಮಿಥ್ಯಾದರ್ಶನಗಳು ಅಥವಾ ಜರ್ಮನಿಯ ರಹಸ್ಯ ಶಸ್ತ್ರಾಸ್ತ್ರ ಎಂಬ ಊಹೆಗಳೆಲ್ಲಾ ಸೇರಿದ್ದವು.
ಕೆನ್ನೆತ್ ಆರ್ನಾಲ್ಡ್‌ ದೃಶ್ಯಗಳು
thumb|right|ತಾನು ಕಂಡ UFO ದೃಶ್ಯದ ಕುರಿತು ಕೆನ್ನೆತ್ ಆರ್ನಾಲ್ಡ್‌ 1947ರಲ್ಲಿ ಸಲ್ಲಿಸಿದ ವರದಿಯನ್ನು ಇದು ತೋರಿಸುತ್ತದೆ. IIನೇ ಜಾಗತಿಕ ಸಮರದ ನಂತರ ಅಮೆರಿಕ ಸಂಯುಕ್ತ ಸಂಸ್ಥಾನಗಳಲ್ಲಿ ಕಂಡುಬಂದ UFO ಹಂತವು, ಅಮೆರಿಕದ ವಾಣಿಜ್ಯೋದ್ಯಮಿ ಕೆನ್ನೆತ್ ಆರ್ನಾಲ್ಡ್‌ ಕಂಡ ಒಂದು ಪ್ರಸಿದ್ಧ ದೃಶ್ಯದಿಂದ ಪ್ರಾರಂಭವಾಯಿತು. ೧೯೪೭ರ ಜೂನ್ ೨೪ರಂದು ವಾಷಿಂಗ್ಟನ್‌ನ ರೈನಿಯರ್ ಪರ್ವತದ ಸಮೀಪದಲ್ಲಿ ತನ್ನ ಖಾಸಗಿ ವಿಮಾನವನ್ನು ಆತ ಹಾರಿಸುತ್ತಿರುವಾಗ ಈ ದೃಶ್ಯ ಅವನಿಗೆ ಗೋಚರಿಸಿತು. ಉಜ್ಜ್ವಲವಾಗಿ ಪ್ರಕಾಶಿಸುತ್ತಿದ್ದ ಒಂಬತ್ತು ವಸ್ತುಗಳು ರೈನಿಯರ್‌ನ ಮುಖಕ್ಕೆ ಅಡ್ಡಲಾಗಿ ಹಾರಿಹೋದುದನ್ನು ತಾನು ಕಂಡುದಾಗಿ ಆತ ವರದಿಮಾಡಿದ. thumb|left|1947ರಲ್ಲಿ ತಾನು ಕಂಡ ಅರ್ಧಚಂದ್ರಾಕಾರದ UFOನ ಒಂದು ರೇಖಾಕೃತಿಯ ಚಿತ್ರವೊಂದನ್ನು ಕೆನ್ನೆತ್‌ ಅರ್ನಾಲ್ಡ್‌ ಹಿಡಿದುಕೊಂಡಿರುವುದನ್ನು ಇದು ತೋರಿಸುತ್ತದೆ. ಇದಕ್ಕೂ ಮುಂಚಿತವಾಗಿ ಇದೇ ಬಗೆಯ ವಸ್ತುಗಳ ಕುರಿತಾಗಿ ೧೯೪೭ರ ಇತರ U.S. ದೃಶ್ಯಗಳು ದಾಖಲಿಸಲ್ಪಟ್ಟಿದ್ದರೂ, ಅರ್ನಾಲ್ಡ್‌ ಕಂಡ ದೃಶ್ಯಗಳು ಮೊಟ್ಟಮೊದಲ ಬಾರಿಗೆ ಗಣನೀಯ ಪ್ರಮಾಣದಲ್ಲಿ ಮಾಧ್ಯಮದ ಗಮನ ಸೆಳೆಯುವುದರ ಜೊತೆಗೆ ಸಾರ್ವಜನಿಕರ ಕಲ್ಪನೆಯನ್ನೂ ಸೆರೆಹಿಡಿದವು. ತಾನು ಕಂಡ ವಸ್ತುವು "ಕಾವಲಿಯೊಂದರಂತೆ ಚಪ್ಪಟೆಯಾಗಿತ್ತು" ಎಂದು ವಿವರಿಸಿದ ಅರ್ನಾಲ್ಡ್‌, "ಅವು ತಟ್ಟೆಯ ಆಕಾರದಲ್ಲಿದ್ದು, ಕಣ್ಣಿಗೆ ಕಾಣುವಷ್ಟು ತೆಳುವಾಗಿದ್ದವು. ಮುಂಭಾಗದಲ್ಲಿ ಅರ್ಧ-ಚಂದ್ರಾಕಾರವಾಗಿ ಅಂಡಾಕಾರದಲ್ಲಿದ್ದರೆ, ಹಿಂಭಾಗವು ಉಬ್ಬಿಕೊಂಡಿತ್ತು. ಚಪ್ಪಟೆಯಾಗಿರುವ ದೊಡ್ಡ ಬಿಲ್ಲೆಯಂತೆ ಕಾಣಿಸುತ್ತಿದ್ದ ಅವು (ಬಲಭಾಗದಲ್ಲಿರುವ ಅರ್ನಾಲ್ಡ್‌ ಬರೆದಿರುವ ರೇಖಾಚಿತ್ರವನ್ನು ನೋಡಿ), 'ತಟ್ಟೆಯೊಂದನ್ನು ನೀರಿನ ಮೇಲೆ ಕುಪ್ಪಳಿಸುತ್ತಾ ಸಾಗುವಂತೆ ಮಾಡಿದರೆ ಹೇಗೆ ಹಾರಿಕೊಂಡು ಹೋಗುತ್ತದೋ ಹಾಗೆಯೇ' ಹಾರಿದವು" ಎಂದು ವರ್ಣಿಸಿದ. (ಅವುಗಳಲ್ಲೊಂದು ವಸ್ತುವು ಅರ್ಧ-ಚಂದ್ರಾಕಾರದಲ್ಲಿತ್ತು ಎಂದು ಆತ ವರ್ಣಿಸಿದ್ದನ್ನು ಎಡಭಾಗದ ಚಿತ್ರದಲ್ಲಿ ತೋರಿಸಲಾಗಿದೆ.) ಅರ್ನಾಲ್ಡ್‌ನ ವಿವರಣೆಗಳಿಗೆ ವ್ಯಾಪಕವಾದ ಪ್ರಚಾರ ಸಿಕ್ಕಿತು ಹಾಗೂ ಕೆಲವೇ ದಿನಗಳಲ್ಲಿ ಹಾರುವ ತಟ್ಟೆ ಮತ್ತು ಹಾರುವ ಬಿಲ್ಲೆ ಎಂಬ ಪದಗಳು ಹುಟ್ಟಿಕೊಂಡವು. ಅರ್ನಾಲ್ಡ್‌ನ ದೃಶ್ಯ ವಿವರಣೆಯು ಹೊರಬಿದ್ದ ಕೆಲವೇ ವಾರಗಳ ನಂತರ, U.S.ನಲ್ಲಿ ಮಾತ್ರವೇ ಅಲ್ಲದೇ ಇನ್ನೂ ಅನೇಕ ದೇಶಗಳಲ್ಲಿ ಇಂಥ ದೃಶ್ಯಗಳು ಗೋಚರಿಸಿದ ಕುರಿತಾಗಿ ನೂರಾರು ವರದಿಗಳು ಹೊರಬಿದ್ದವು. ಆರ್ನಾಲ್ಡ್‌ ಕಂಡ ದೃಶ್ಯಗಳ ವಿವರಣೆಯು ಮಾಧ್ಯಮಗಳಿಗೆ ಮುಟ್ಟಿದ ನಂತರ, ಇದೇ ಸ್ವರೂಪದ ಇತರ ಪ್ರಕರಣಗಳ ಕುರಿತಾದ ವರದಿಗಳೂ ಹೆಚ್ಚಿನ ಸಂಖ್ಯೆಯಲ್ಲಿ ಬರತೊಡಗಿದವು. ಇದಾಹೊ ಮೇಲ್ಭಾಗದಲ್ಲಿ ಜುಲೈ ೪ರ ಸಂಜೆ ವೇಳೆ ಬಿಲ್ಲೆಯಂತಹ ಒಂಬತ್ತು ವಸ್ತುಗಳು ಹಾರಿದ ನಿದರ್ಶನವೊಂದನ್ನು ಯುನೈಟೆಡ್‌ ಏರ್‌ಲೈನ್ಸ್‌ನ ಸಿಬ್ಬಂದಿಯೊಬ್ಬ ವರದಿ ಮಾಡಿದ. ಆ ಸಮಯದಲ್ಲಿ, ಈ ದೃಶ್ಯದ ವಿವರಣೆಯನ್ನು ಆರ್ನಾಲ್ಡ್‌ನ ವಿವರಣೆಗಿಂತ ಹೆಚ್ಚು ವ್ಯಾಪಕವಾಗಿ ವರದಿ ಮಾಡಲಾಯಿತು ಮತ್ತು ತನ್ಮೂಲಕ ಆರ್ನಾಲ್ಡ್‌ನ ವರದಿಗೆ ಗಣನೀಯ ಪ್ರಮಾಣದ ವಿಶ್ವಾಸಾರ್ಹತೆಯನ್ನು ನೀಡಲಾಯಿತು. ಅಮೆರಿಕದ UFO ಸಂಶೋಧಕ ಟೆಡ್‌ ಬ್ಲೋಚರ್, ವೃತ್ತಪತ್ರಿಕೆಗಳ (ಅರ್ನಾಲ್ಡ್‌ ವಿವರಿಸಿದ್ದಕ್ಕಿಂತ ಮುಂಚಿನ ಪ್ರಕರಣಗಳನ್ನು ಒಳಗೊಂಡ) ವರದಿಗಳನ್ನು ವ್ಯಾಪಕವಾಗಿ ಅವಲೋಕಿಸುತ್ತಿದ್ದಾಗ, ಜುಲೈ ೪ರಂದು ಕಂಡ ದೃಶ್ಯಗಳ ಪ್ರಮಾಣವು ಜುಲೈ ೬-೮ರ ಹೊತ್ತಿಗೆ ಇದ್ದಕ್ಕಿದ್ದಂತೆ ಮೇಲೇರಿರುವುದನ್ನು ಕಂಡ. ಮುಂದಿನ ಕೆಲ ದಿನಗಳಲ್ಲಿ ಅಮೆರಿಕದ ಬಹುತೇಕ ವೃತ್ತಪತ್ರಿಕೆಗಳಲ್ಲಿ ಹೊಸ "ಹಾರುವ ತಟ್ಟೆಗಳು" ಅಥವಾ "ಹಾರುವ ಬಿಲ್ಲೆಗಳ" ಕುರಿತಾದ ಮುಖಪುಟ ಲೇಖನಗಳೇ ತುಂಬಿಕೊಂಡಿರುವುದನ್ನು ಬ್ಲೋಚರ್ ಗಮನಿಸಿದ. ರೋಸ್‌ವೆಲ್‌ UFO ಘಟನೆಯ ಕುರಿತಾಗಿ ಅಧಿಕಾರಿಗಳು ಪತ್ರಿಕಾ ಹೇಳಿಕೆಗಳನ್ನು ನೀಡಲು ಪ್ರಾರಂಭಿಸಿದಾಗ, ಜುಲೈ ೮ರ ನಂತರ ಇಂಥ ವರದಿಗಳ ಪ್ರಮಾಣ ಇಳಿಮುಖವಾಗತೊಡಗಿತು. ಜಾನುವಾರು ಕ್ಷೇತ್ರವೊಂದರ ಪಕ್ಕದ ಮೈದಾನದಲ್ಲಿ ಕಂಡುಬಂದ ಅವಶೇಷಗಳು ಹವಾಮಾನದ ಮುನ್ಸೂಚನೆ ನೀಡಲು ಬಳಸುವ ಆಕಾಶಬುಟ್ಟಿಯೊಂದಕ್ಕೆ ಸೇರಿದ್ದು ಎಂದು ಸದರಿ ಅಧಿಕಾರಿಗಳು ಪತ್ರಿಕಾ ಹೇಳಿಕೆಯಲ್ಲಿ ತಿಳಿಸಿದ್ದರು. ೧೯೬೦ರ ದಶಕದಲ್ಲಿನ ಹಲವಾರು ವರ್ಷಗಳ ನಂತರ, ಬ್ಲೋಚರ್‌ (ಭೌತವಿಜ್ಞಾನಿ ಜೇಮ್ಸ್‌ ಇ. ಮೆಕ್‌ಡೊನಾಲ್ಡ್‌ ನೆರವಿನೊಂದಿಗೆ) ಆ ವರ್ಷದಲ್ಲಿ ದಾಖಲಾದ ಹಾರುವ ತಟ್ಟೆಯ ದೃಶ್ಯಗಳ ೮೫೩ ಪ್ರಕರಣಗಳನ್ನು ಪತ್ತೆಹಚ್ಚಿದ. ಇದಕ್ಕಾಗಿ ಕೆನಡಾ, ವಾಷಿಂಗ್ಟನ್ D.C, ಮತ್ತು ಮೊಂಟಾನವನ್ನು ಹೊರತುಪಡಿಸಿದ U.S.ನ ಪ್ರತಿಯೊಂದು ಸಂಸ್ಥಾನಗಳ ೧೪೦ ವೃತ್ತಪತ್ರಿಕೆಗಳ ನೆರವನ್ನು ಆತ ಪಡೆದುಕೊಂಡ.
ಅಮೆರಿಕದ ಪ್ರಖ್ಯಾತ ಪ್ರಕರಣಗಳು
ಹಾರುವ ತಟ್ಟೆಯೊಂದನ್ನು ಜಪಾನಿಯರ ವಾಯುದಾಳಿಯ ಒಂದು ಭಾಗ ಎಂದು ತಪ್ಪಾಗಿ ಗ್ರಹಿಸಲಾಗಿದ್ದ ೧೯೪೨ರಲ್ಲಿನ ಲಾಸ್‌ ಏಂಜಲೀಸ್‌ನ ಸಮರ. ನ್ಯೂ ಮೆಕ್ಸಿಕೊದ ನಿವಾಸಿಗಳು, ಕಾನೂನು ಜಾರಿ ಮಾಡುವ ಸ್ಥಳೀಯ ಅಧಿಕಾರಿಗಳು, ಮತ್ತು US ಮಿಲಿಟರಿಯನ್ನು ರೋಸ್‌ವೆಲ್‌ ಘಟನೆಯು ಒಳಗೊಂಡಿತ್ತು. UFO ಅಪ್ಪಳಿಸಿತೆಂದು ಹೇಳಲಾದ ಪ್ರದೇಶದಿಂದ US ಮಿಲಿಟರಿಯು ಭೌತಿಕ ಸಾಕ್ಷ್ಯವನ್ನು ಸಂಗ್ರಹಿಸಿತೆಂದು ಆರೋಪಗಳು ಕೇಳಿಬಂದಿದ್ದವು. ಗಂಟೆಯಾಕಾರದ ವಸ್ತುವೊಂದು ಆ ಪ್ರದೇಶದಲ್ಲಿ ಅಪ್ಪಳಿಸಿದುದನ್ನು ಪೆನ್ಸಿಲ್ವೇನಿಯಾದ ನಿವಾಸಿಗಳು ಕಂಡರೆಂದು ಹೇಳಲಾದ ಕೆಕ್ಸ್‌ಬರ್ಗ್‌ ಘಟನೆ. ಈ ಕುರಿತು ತನಿಖೆ ನಡೆಸಲು ಶಾಂತಿಪಾಲನಾ ಅಧಿಕಾರಿಗಳು, ಮತ್ತು ಪ್ರಾಯಶಃ ಸೇನಾ ಸಿಬ್ಬಂದಿಯನ್ನು ಕಳಿಸಲಾಯಿತು. ಬೆಟ್ಟಿ ಮತ್ತು ಬಾರ್ನೆ ಹಿಲ್‌ ಅಪಹರಣವು ವರದಿಯಾದ ಮೊತ್ತಮೊದಲ ಅಪಹರಣ ಘಟನೆಯಾಗಿತ್ತು.
ಕೆನಡಾದ ತನಿಖೆ
ಕೆನಡಾದಲ್ಲಿನ ರಾಷ್ಟ್ರೀಯ ರಕ್ಷಣಾ ಇಲಾಖೆಯು ಕೆನಡಾದಾದ್ಯಂತ ಕಂಡುಬಂದ UFOಗಳ ಕುರಿತಾದ ವರದಿಗಳು, ದೃಶ್ಯಗಳು ಹಾಗೂ ತನಿಖೆಗಳ ಕುರಿತು ವ್ಯವಹರಿಸಿದೆ. ಆಲ್ಬರ್ಟಾದಲ್ಲಿನ ಡುಹಾಮೆಲ್‌ನಲ್ಲಿ ಕಂಡುಬಂದ ಬೆಳೆಯ ವರ್ತುಲಗಳ ಕುರಿತಾಗಿ ತನಿಖೆಗಳನ್ನು ನಡೆಸುವುದರ ಜೊತೆಗೆ, ಮನಿಟೋಬಾದಲ್ಲಿನ ಫಾಲ್ಕನ್ ಸರೋವರದ ಘಟನೆ ಮತ್ತು ನೋವಾ ಸ್ಕಾಟಿಯಾದಲ್ಲಿನ ಷಾಗ್ ಬಂದರು ಘಟನೆಗಳನ್ನು ಅದು ಈಗಲೂ "ಬಗೆಹರಿಸಲಾಗದ" ಸಮಸ್ಯೆಯಾಗಿಯೇ ಪರಿಗಣಿಸುತ್ತದೆ. ಕೆನಡಾದ ಮುಂಚಿನ ಅಧ್ಯಯನಗಳಲ್ಲಿ, ಪ್ರಾಜೆಕ್ಟ್‌ ಮ್ಯಾಗ್ನೆಟ್‌ (೧೯೫೦–೧೯೫೪) ಮತ್ತು ಪ್ರಾಜೆಕ್ಟ್‌ ಸೆಕೆಂಡ್‌ ಸ್ಟೋರಿ (೧೯೫೨–೧೯೫೪) ಸೇರಿದ್ದು, ಇದಕ್ಕೆ ರಕ್ಷಣಾ ಸಂಶೋಧನಾ ಮಂಡಳಿಯ ಬೆಂಬಲ ಸಿಕ್ಕಿತ್ತು. ಆ ಅಧ್ಯಯನಗಳ ನೇತೃತ್ವವನ್ನು ಕೆನಡಾದ ಟ್ರಾನ್ಸ್‌ಪೋರ್ಟ್‌ ರೇಡಿಯೋ ಇಲಾಖೆಯ ಎಂಜಿನಿಯರ್ ವಿಲ್ಬರ್ಟ್‌ ಬಿ. ಸ್ಮಿತ್‌ ವಹಿಸಿದ್ದರು. ನಂತರ ಇವರು ಭೂಮ್ಯತೀತ ಮೂಲಗಳ ಕುರಿತು ಬಹಿರಂಗವಾಗಿ ಬೆಂಬಲಿಸಿದರು.
ಕೆನಡಾದ ಪ್ರಖ್ಯಾತ ಪ್ರಕರಣಗಳು
ಷಾಗ್‌ ಬಂದರು ಘಟನೆಯಲ್ಲಿ, UFO ಎಂದು ಹೇಳಲ್ಪಟ್ಟ ವಸ್ತುವೊಂದು ನೀರಿನಲ್ಲಿ ಕಾಣಿಸಿಕೊಂಡಿತ್ತು. ರಾಯಲ್‌ ಕೆನಡಿಯನ್ ಮೌಂಟೆಡ್‌ ಪೊಲೀಸ್‌ ಹಾಗೂ ಸ್ಥಳೀಯ ನಿವಾಸಿಗಳು ಸೇರಿದಂತೆ, ಅಸಂಖ್ಯಾತ ಜನರು ಇದರಲ್ಲಿ ತೊಡಗಿಸಿಕೊಂಡಿದ್ದರು. ಆದರೆ ಏನನ್ನೂ ಸಹ ಕಂಡುಕೊಳ್ಳಲಾಗಲಿಲ್ಲ. ಹೆಚ್ಚೂ ಕಮ್ಮಿ ಇದೇ ಸಮಯದಲ್ಲಿ, ಕೆನಡಾ ಮತ್ತು USನ ಎರಡೂ ಸೇನೆಗಳು UFO-ಸಂಬಂಧಿತ ಮತ್ತೊಂದು ತಲಾಶೆಯಲ್ಲಿ ತೊಡಗಿದ್ದವು. ನೋವಾ ಸ್ಕಾಟಿಯಾದಲ್ಲಿನ ಷೆಲ್‌ಬೋರ್ನ್‌ ಎಂಬ ಈ ಪ್ರದೇಶ, ಷಾಗ್‌ ಬಂದರಿನಿಂದ ಸುಮಾರು ೩೦ ಮೈಲುಗಳಷ್ಟು ದೂರವಿತ್ತು.
ಫ್ರೆಂಚ್‌ ತನಿಖೆ
೨೦೦೭ರ ಮಾರ್ಚ್‌ನಲ್ಲಿ, ಫ್ರೆಂಚರ ಸೆಂಟರ್‌ ನ್ಯಾಷನಲ್ ಡಿ'ಇಟ್ಯೂಡ್ಸ್ ಸ್ಪೇಷಿಯೇಲ್ಸ್‌ (CNES) ಸಂಸ್ಥೆಯು UFO ದೃಶ್ಯಗಳು ಹಾಗೂ ಇತರ ವಿದ್ಯಮಾನಗಳ ಕುರಿತು ಆನ್‌ಲೈನ್‌ನಲ್ಲಿ ಒಂದು ದಾಖಲೆಯನ್ನು ಪ್ರಕಟಿಸಿತು. ಫ್ರೆಂಚರ ಅಧ್ಯಯನಗಳಲ್ಲಿ, ಫ್ರೆಂಚ್‌ ಸ್ಪೇಸ್‌ ಏಜೆನ್ಸಿಯಾದ CNESನ GEPAN/SEPRA/GEIPAN (೧೯೭೭–) ಸೇರಿದ್ದು, ಇದು ಈಗ ನಡೆಯುತ್ತಿರುವ ಸುದೀರ್ಘವಾದ ಸರ್ಕಾರಿ-ಪ್ರಾಯೋಜಿತ ತನಿಖೆಯಾಗಿದೆ. ಅಧ್ಯಯನ ಮಾಡಲಾದ ಸುಮಾರು ೬೦೦೦ ಪ್ರಕರಣಗಳ ಪೈಕಿ ಸುಮಾರು ೧೪% ಭಾಗವು ವಿವರಣೆಗೆ ನಿಲುಕದೆ ಹಾಗೆಯೇ ಉಳಿದಿವೆ. GEPAN/SEPRA/GEIPANನ ಅಧಿಕೃತ ಅಭಿಪ್ರಾಯವು ತಟಸ್ಥ ಅಥವಾ ಋಣಾತ್ಮಕವಾಗಿದೆ. ಆದರೆ ಸದರಿ ಅಧ್ಯಯನಗಳ ಮುಖ್ಯಸ್ಥರ ಅಭಿಪ್ರಾಯವು ವಿಭಿನ್ನವಾಗಿದೆ. UFOಗಳು ನಮ್ಮ ಅರಿವಿನ ಆಚೆಯಿದ್ದ ನಿಜವಾದ ಹಾರುವ ಯಂತ್ರಗಳಾಗಿದ್ದವು ಎಂಬುದು, ಅಥವಾ ವಿವರಿಸಲಾಗದ ಅತಿ ಕಷ್ಟದ ಪ್ರಕರಣಗಳಿಗಾಗಿರುವ ಅತ್ಯುತ್ತಮ ವಿವರಣೆಯೆಂದರೆ ಒಂದು ಭೂಮ್ಯತೀತ ವಸ್ತು ಎಂಬುದು ಅವರು ದಾಖಲಿಸಿರುವ ವಿವರಣೆಯಾಗಿದೆ. ಫ್ರೆಂಚರ COMETA ಸಮಿತಿಯು (೧೯೯೬–೧೯೯೯) ಒಂದು ಖಾಸಗಿ ಅಧ್ಯಯನವಾಗಿದ್ದು, ಇದನ್ನು ಕೈಗೊಂಡಿದ್ದವರು ಬಹುತೇಕವಾಗಿ ಅಂತರಿಕ್ಷ ವಿಜ್ಞಾನಿಗಳು ಮತ್ತು ಎಂಜಿನಿಯರುಗಳಾಗಿದ್ದರು. ಉನ್ನತ ಮಟ್ಟದ ಸರ್ಕಾರಿ ಅಧಿಕಾರಿಗಳಿಗಾಗಿ ಉದ್ದೇಶಿಸಲಾಗಿದ್ದ ಅವರ ಅಧ್ಯಯನದ ಅಂತಿಮ ಹಂಚಿಕೆಯನ್ನು ಹೊಂದಿದ್ದ CNES ಮತ್ತು ಫ್ರೆಂಚ್‌ ವಾಯುಪಡೆಯ ಉನ್ನತ ಮಟ್ಟದ ಸೇನಾ ಗುಪ್ತಚರ ವಿಶ್ಲೇಷಕರೊಂದಿಗೆ ಇವರು ಸಂಬಂಧಹೊಂದಿದ್ದರು. ಅದರಂತೆ, ವಿವರಿಸಲು ಅತಿ ಕಷ್ಟವಾಗಿರುವ ಪ್ರಕರಣಗಳಿಗೆ ಭೂಮ್ಯತೀತ ಊಹಾ ಸಿದ್ಧಾಂತದ ಅತ್ಯುತ್ತಮ ವಿವರಣೆಯನ್ನು COMETA ಸಮಿತಿಯು ನೀಡುವುದರೊಂದಿಗೆ, ದೊಡ್ಡ ರೀತಿಯಲ್ಲಿ ಪ್ರಕರಣವನ್ನು ಮುಚ್ಚಿಹಾಕಿದ್ದಕ್ಕಾಗಿ ಅಮೆರಿಕ ಸಂಯುಕ್ತ ಸಂಸ್ಥಾನಗಳನ್ನು ದೂಷಿಸಲು ಮುಂದಾಯಿತು.
ಪ್ರಖ್ಯಾತ ಬ್ರಿಟಿಷ್‌ ಪ್ರಕರಣಗಳು
ರೆಂಡೆಲ್‌ಶಾಮ್‌ ಬಳಿಯಿರುವ ಕಾಡುಗಳಲ್ಲಿನ ರೆಂಡೆಲ್‌ಶಾಮ್‌ ಕಾಡಿನ ಘಟನೆ ಮತ್ತು ಬೆಂಟ್‌ವಾಟರ್ಸ್‌ ಘಟನೆಗಳಲ್ಲಿ UFOಗಳನ್ನು ತಾವು ನೋಡಿರುವುದಾಗಿ US ಮತ್ತು ಬ್ರಿಟಿಷ್‌ ಸೇನಾ ಸಿಬ್ಬಂದಿಗಳೆರಡೂ ಸಾಕ್ಷ್ಯ ಹೇಳಿದ್ದವು. ಈ ಪ್ರಕರಣವು ೧೯೮೦ರ ಡಿಸೆಂಬರ್‌ನಲ್ಲಿ ನಡೆಯಿತೆಂದು ವರದಿಯಾಗಿದ್ದು, US ಮತ್ತು RAFಗಳೆರಡರ ಸೇನಾ ನೆಲೆಯ ಬಳಿ ಹಲವಾರು ರಾತ್ರಿಗಳವರೆಗೆ ಅದು ಸಂಭವಿಸಿತು.
ಉರುಗ್ವೆಯ ತನಿಖೆ
ಉರುಗ್ವೆಯ ವಾಯುಪಡೆಯು ೧೯೮೯ರಿಂದಲೂ UFO ಕುರಿತಾದ ತನಿಖೆಗಳನ್ನು ನಡೆಸುತ್ತಾ ಬಂದಿದ್ದು, ಇದುವರೆಗೂ ೨೧೦೦ ಪ್ರಕರಣಗಳನ್ನು ಅದು ವಿಶ್ಲೇಷಿಸಿದೆ. ಅವುಗಳ ಪೈಕಿ ೪೦ ಪ್ರಕರಣಗಳಿಗೆ (ಸುಮಾರು ೨%ನಷ್ಟು) ಮಾತ್ರವೇ ಯಾವುದೇ ರೂಢಿಗತ ವಿವರಣೆಯಿಲ್ಲ ಎಂದು ಅವು ಪರಿಗಣಿಸಿವೆ. ಎಲ್ಲಾ ಕಡತಗಳನ್ನೂ ಇತ್ತೀಚೆಗಷ್ಟೇ ರಹಸ್ಯಪಟ್ಟಿಯಿಂದ ಆಚೆಯಿರಿಸಲಾಗಿದೆ. ವಿವರಣೆ ನೀಡದ ಪ್ರಕರಣಗಳಲ್ಲಿ ಸೇನಾ ಜೆಟ್‌ ಅಡೆತಡೆಗಳು, ಅಪಹರಣಗಳು, ಪಶು ಊನಗೊಳಿಸುವಿಕೆಗಳು, ಮತ್ತು ಇಳಿದಾಣದ ಜಾಡಿನ ಭೌತಿಕ ಪುರಾವೆಗಳು ಸೇರಿಕೊಂಡಿವೆ. ಪ್ರಸ್ತುತ, ತನಿಖೆಯ ನೇತೃತ್ವವನ್ನು ವಹಿಸಿರುವ ಕರ್ನಲ್ ಏರಿಯಲ್ ಸ್ಯಾಂಚೆಝ್‌ ತಾನು ಕಂಡುಕೊಂಡಿದ್ದರ ಸಾರಾಂಶವನ್ನು ಹೀಗೆ ವಿವರಿಸಿದ್ದಾನೆ: "ಇಳಿದಾಣಗಳು ಕಂಡುಬಂದಿರುವ ಪ್ರದೇಶದ ಮಣ್ಣಿನ ರಾಸಾಯನಿಕ ಸಂಯೋಜನೆಗೆ ಆಗಿರುವ ಮಾರ್ಪಾಡುಗಳನ್ನು ನಿರ್ಧರಿಸುವಲ್ಲಿ ನಿಯೋಜನೆಯು ಯಶಸ್ವಿಯಾಗಿದೆ. ವಿದ್ಯಮಾನವು ಅಸ್ತಿತ್ವದಲ್ಲಿರುವುದು ಕಂಡುಬರುತ್ತಿದೆ. ಇದು ವಾತಾವರಣದ ಕೆಳಮಟ್ಟದ ವಲಯಗಳಲ್ಲಿ ಸಂಭವಿಸುವ, ವಿದೇಶಿ ವಾಯುಪಡೆಯೊಂದರಿಂದ ಬಂದ ವಿಮಾನದಿಂದ ಇಳಿಯುವಿಕೆಯಿಂದ ಮೊದಲ್ಗೊಂಡು ಭೂಮ್ಯತೀತ ಕಲ್ಪಿತ ಸಿದ್ಧಾಂತದವರೆಗಿನ ವಿದ್ಯಮಾನವಾಗಿರಬಹುದು. ದೂರದ ಪ್ರಪಂಚಗಳನ್ನು ಪರಿಶೋಧಿಸುವ ಸಲುವಾಗಿ ನಾವು ಅನ್ವೇಷಕಗಳನ್ನು ಕಳಿಸುವ ರೀತಿಯಲ್ಲಿಯೇ, ಇದೂ ಸಹ ಹೊರಗಿನ ಪ್ರಪಂಚ ಅಥವಾ ಬಾಹ್ಯಾಕಾಶದಿಂದ ಬಂದಿರುವ ಒಂದು ಮೇಲ್ವಿಚಾರಕ ಅನ್ವೇಷಕವಾಗಿರಬಹುದು. UFO ವಿದ್ಯಮಾನವು ದೇಶದಲ್ಲಿ ಅಸ್ತಿತ್ವದಲ್ಲಿದೆ. ನಮ್ಮ ವೈಜ್ಞಾನಿಕ ವಿಶ್ಲೇಷಣೆಗಳನ್ನು ಆಧರಿಸಿ ಭೂಮ್ಯತೀತ ಕಲ್ಪಿತ ಸಿದ್ಧಾಂತವೊಂದನ್ನು ವಾಯುಪಡೆಯು ತಳ್ಳಿಹಾಕಲು ಸಾಧ್ಯವಿಲ್ಲ ಎಂಬುದನ್ನು ನಾನು ಒತ್ತಿ ಹೇಳಬೇಕಾಗುತ್ತದೆ."
ಖಗೋಳಶಾಸ್ತ್ರಜ್ಞರ ವರದಿಗಳು
ಎಲ್ಲಾ ಅಜ್ಞಾತ ವರದಿಗಳ ಪೈಕಿ ಸುಮಾರು ೧ %ನಷ್ಟು ಭಾಗವು ಹವ್ಯಾಸಿ ಮತ್ತು ವೃತ್ತಿಪರ ಖಗೋಳಶಾಸ್ತ್ರಜ್ಞರಿಂದ ಅಥವಾ ಇತರ ದೂರದರ್ಶಕಗಳ (ಕ್ಷಿಪಣಿ ಅನ್ವೇಷಕಗಳು ಅಥವಾ ಸಮೀಕ್ಷಕಗಳಂತಹುದು) ಬಳಕೆದಾರರಿಂದ ಬಂದಿವೆ ಎಂದು ವಾಯುಪಡೆಯ ಪ್ರಾಜೆಕ್ಟ್‌ ಬ್ಲೂ ಬುಕ್ ಕಡತಗಳು ಸೂಚಿಸುತ್ತವೆ. ೧೯೫೨ರಲ್ಲಿ, ಆಗ ಬ್ಲೂ ಬುಕ್‌ಗೆ ಓರ್ವ ಸಮಾಲೋಚಕನಾಗಿದ್ದ ಜೆ. ಅಲನ್ ಹೈನೆಕ್‌ ಎಂಬ ಖಗೋಳಶಾಸ್ತ್ರಜ್ಞ ೪೫ ಒಡನಾಡಿ ವೃತ್ತಿಪರ ಖಗೋಳಶಾಸ್ತ್ರಜ್ಞರ ಒಂದು ಪುಟ್ಟ ಸಮೀಕ್ಷೆಯನ್ನು ನಡೆಸಿದ. ಅವರಲ್ಲಿ ಐವರು (ಸುಮಾರು ೧೧%ನಷ್ಟು) UFO ದೃಶ್ಯಗಳ ಕುರಿತು ವರದಿ ನೀಡಿದರು. ೧೯೭೦ರ ದಶಕದಲ್ಲಿ, ಪೀಟರ್ ಎ. ಸ್ಟರ್ರಾಕ್‌ ಎಂಬ ಒಬ್ಬ ಖಗೋಳ ಭೌತವಿಜ್ಞಾನಿ ಅಮೆರಿಕನ್ ಇನ್‌ಸ್ಟಿಟ್ಯೂಟ್‌ ಆಫ್ ಏರೋನಾಟಿಕ್ಸ್‌ ಅಂಡ್‌ ಆಸ್ಟ್ರನಾಟಿಕ್ಸ್‌ ಮತ್ತು ಅಮೆರಿಕನ್ ಅಸ್ಟ್ರನಾಮಿಕಲ್ ಸೊಸೈಟಿಯ ಎರಡು ದೊಡ್ಡ ಸಮೀಕ್ಷೆಗಳನ್ನು ನಡೆಸಿದ. ಸಮೀಕ್ಷೆಯಲ್ಲಿ ಅಭಿಪ್ರಾಯ ತಿಳಿಸಿದವರ ಪೈಕಿ ಸುಮಾರು ೫%ನಷ್ಟು ಮಂದಿ ತಾವು ದೃಶ್ಯಗಳನ್ನು ಕಂಡಿದ್ದರ ಕುರಿತಾಗಿ ತಿಳಿಸಿದ್ದರು. ಮೂರು ಗ್ರೀನ್‌ ಫೈರ್‌ಬಾಲ್ಸ್‌ ಸೇರಿದಂತೆ ಆರು UFO ದೃಶ್ಯಗಳನ್ನು ಕಂಡಿದ್ದಾಗಿ ಹೇಳಿಕೊಂಡಿದ್ದ ಕ್ಲೈಡ್‌ ಟಾಮ್‌ಬಾಗ್‌ ಎಂಬ ಖಗೋಳಶಾಸ್ತ್ರಜ್ಞ, UFOಗಳಿಗೆ ಸಂಬಂಧಿಸಿದ ಭೂಮ್ಯತೀತ ಕಲ್ಪಿತ ಸಿದ್ಧಾಂತವನ್ನು (ETH) ಬೆಂಬಲಿಸಿದ. ಜೊತೆಗೆ, ಅಧ್ಯಯನವನ್ನು ಕೈಗೊಳ್ಳದೆಯೇ ಇದನ್ನು ತಳ್ಳಿಹಾಕಿದ ವಿಜ್ಞಾನಿಗಳು "ಅವೈಜ್ಞಾನಿಕ"ರಾಗಿದ್ದಾರೆ ಎಂದು ತನಗನ್ನಿಸುತ್ತಿದೆ ಎಂದು ಅಭಿಪ್ರಾಯಪಟ್ಟಿದ್ದ. ಲಿಂಕನ್ ಲೆಪಾಝ್‌ ಎಂಬ ಮತ್ತೋರ್ವ ಖಗೋಳಶಾಸ್ತ್ರಜ್ಞ, ನ್ಯೂ ಮೆಕ್ಸಿಕೊದಲ್ಲಿನ ಗ್ರೀನ್‌ ಫೈರ್‌ಬಾಲ್ಸ್‌ ಮತ್ತು UFOನ ಇತರ ವಿದ್ಯಮಾನಗಳಿಗೆ ಸಂಬಂಧಿಸಿದಂತೆ ಹುಟ್ಟುಹಾಕಲಾಗಿದ್ದ ವಾಯುಪಡೆಯ ತನಿಖೆಯ ನೇತೃತ್ವವನ್ನು ವಹಿಸಿದ್ದ. ವೈಯಕ್ತಿಕವಾಗಿ ಕಂಡಿದ್ದ ಎರಡು ದೃಶ್ಯಗಳನ್ನು ಲೆಪಾಝ್‌ ವರದಿ ಮಾಡಿದ್ದು, ಅವುಗಳ ಪೈಕಿ ಒಂದು ಗ್ರೀನ್‌ ಫೈರ್‌ಬಾಲ್‌ಗೆ ಸಂಬಂಧಿಸಿದ್ದರೆ, ಮತ್ತೊಂದು ಒಂದು ಬಿಲ್ಲೆಯ-ಥರದ ಆಕೃತಿಯ ಅಸಹಜ ವಸ್ತುವಿಗೆ ಸಂಬಂಧಿಸಿತ್ತು. (ಟಾಮ್‌ಬಾಗ್‌ ಮತ್ತು ಲೆಪಾಝ್‌ ಇಬ್ಬರೂ ಸಹ ೧೯೫೨ರ ಹೈನೆಕ್‌ನ ಸಮೀಕ್ಷೆಯ ಭಾಗವಾಗಿದ್ದರು.) ವಾಣಿಜ್ಯ ಪ್ರಯಾಣ ವಿಮಾನದ ಕಿಟಕಿಯೊಂದರ ಮೂಲಕ ಹೈನೆಕ್‌ ಸ್ವತಃ ಎರಡು ಛಾಯಾಚಿತ್ರಗಳನ್ನು ತೆಗೆದಿದ್ದ. ಈ ಚಿತ್ರಗಳು ಆತನಿದ್ದ ಸದರಿ ವಿಮಾನದೆಡೆಗೆ ಸಾಗಿಬರುವಂತಿದ್ದ ಬಿಲ್ಲೆಯಂತಹ ವಸ್ತುವೊಂದರದ್ದಾಗಿದ್ದವು. UFOನ ನಿಜಸ್ವರೂಪವನ್ನು ಬಯಲಿಗೆಳೆಯುವವನಾದ ಡೊನಾಲ್ಡ್‌ ಮೆಂಝೆಲ್‌ ಸಹ ನಂತರ 1949ರಲ್ಲಿ ಒಂದು UFO ವರದಿಯನ್ನು ದಾಖಲಿಸಿದ. ೧೯೮೦ರಲ್ಲಿ, ಸೆಂಟರ್ ಫಾರ್ UFO ಸ್ಟಡೀಸ್‌ಗಾಗಿ (CUFOS) ಗೆರ್ಟ್‌ ಹೆಲ್ಬ್‌ ಮತ್ತು ಹೈನೆಕ್‌ರಿಂದ ವಿವಿಧ ಹವ್ಯಾಸಿ ಖಗೋಳ ಶಾಸ್ತ್ರಜ್ಞ ಸಂಘಗಳ ೧೮೦೦ ಸದಸ್ಯರ ಸಮೀಕ್ಷೆಯೊಂದನ್ನು ನಡೆಸಲಾಯಿತು. "ಗುರುತಿಸುವಿಕೆಗೆ ಸಂಬಂಧಿಸಿದ ನಿಮ್ಮ ಅತಿವ್ಯಾಪಕ ಪ್ರಯತ್ನಗಳಿಗೆ ವಸ್ತುವೊಂದು ಪ್ರತಿರೋಧವನ್ನು ಒಡ್ಡಿರುವುದನ್ನು ನೀವೆಂದಾದರೂ ಕಂಡಿದ್ದೀರಾ?" ಎಂಬ ಪ್ರಶ್ನೆಗೆ ಇವರ ಪೈಕಿ ೨೪ %ನಷ್ಟು ಮಂದಿ "ಹೌದು" ಎಂದು ಪ್ರತಿಕ್ರಿಯಿಸಿದ್ದರು.
UFO ಕಲ್ಪಿತ ಸಿದ್ಧಾಂತ
ಬಗೆಹರಿಯದ UFO ಪ್ರಕರಣಗಳಿಗೆ ಸಮಜಾಯಿಷಿ ನೀಡಲು ಹಲವಾರು ಕಲ್ಪಿತ ಸಿದ್ಧಾಂತಗಳು ಪ್ರಸ್ತಾವಿಸಲ್ಪಟ್ಟಿವೆ.